title: Cryptolocker

text: Haittakuorma käyttää julkista avainta paikallisten ja verkkoasemien tiedostojen salaukseen, ja kirjaa salatut tiedostot rekisteriin. Ohjelma salaa vain tietynpäätteiset tiedostot, kuten Microsoft Office -tiedostot, OpenDocument-tiedostot, kuvatiedostot ja AutoCAD-tiedostot. Sen jälkeen käyttäjälle esitetään lunnasvaatimus: 400 dollaria tai euroa nimettöminä kuponkeina (MoneyPak tai Ukash) tai vastaava määrä bitcoineissa (tarkka bitcoin-määrä heijastelee valuutan kulloistakin kurssia) tulee maksaa 72 tai 100 tunnin kuluessa. Muussa tapauksessa avainparin salainen avain tuhotaan palvelimelta. Lunnaat maksettuaan käyttäjä saa ladata purkuohjelman, jossa on sisäänrakennettuna hänen tiedostojensa avaamiseen soveltuva avain.


title: Cryptolocker

text: Marraskuussa 2013 Cryptolockerin ylläpitäjät avasivat verkkopalvelun, jonka luvataan purkavan käyttäjien salatut tiedostot ilman Cryptolockerin ohjelmaa, vielä lunnasvaatimuksen määräajan umpeutumisen jälkeenkin. Palveluun ladataan yksi saastunut tiedosto, jonka avulla palvelun pitäisi etsiä purkuun soveltuva avain, minkä väitetään tapahtuvan vuorokauden sisällä. Kun avain on löytynyt, käyttäjän tulee maksaa saadakseen se haltuunsa. Maksu on viisinkertainen määräajan sisällä vaadittuun verraten.


title: Cryptolocker

text: Haittaohjelmien torjuntaan tarkoitetut sovellukset voivat torjua Cryptolockerin, mutta muiden haittaohjelmien tavoin Cryptolockeria muunnellaan, jotta torjuntasovellukset eivät tunnistaisi sitä. Mikäli haittaohjelmaa ei tunnisteta tai se tunnistetaan liian myöhään, tiedostojen salaus voi olla jo käynnissä. Mikäli haittaohjelma havaitaan ajoissa, sen välitön poistaminen (mikä on suhteellisen suoraviivaista) voi vähentää menetyksiä, sillä tiedostojen salaus vie aikaa. Ohjelmien suorituksen rajoittamisen kaltaiset paikalliset tietoturvakäytännöt voivat estää Cryptolockerin haittakuormaa käynnistymästä.


title: Cryptolocker

text: Cryptolockerin luonteen takia osa asiantuntijoista on vastentahtoisesti myöntänyt, että lunnaiden maksaminen on ainut keino saada salatut tiedot takaisin, jollei toimivia varmuuskopioita ole saatavilla. Cryptolockerin käyttämä 2048-bittinen avain on niin pitkä, että salauksen avaaminen raa'alla laskentateholla on mahdotonta; jo vuonna 2008 Gpcode.AK-nimisen madon käyttämää 1024-bittistä avainta pidettiin mahdottomana murtaa ilman hajautettua laskentaa tai salausmekanismista löytyvää haavoittuvuutta. Sophos-yhtiön Paul Ducklin on spekuloinut, että Cryptolockerin salauksenpurkupalvelu saattaa käyttää laskentatehoa avainten löytämiseen tietokannastaan (muttei avainten luomiseen uudelleen tyhjästä).


title: Cryptolocker

text: Lokakuussa 2013 tietoturvayhtiö Kaspersky Labs kertoi, että osa Cryptolockerin hyödyntämistä verkkotunnuksista oli estetty nimipalvelimien avulla.


title: Cryptolocker

text: Joulukuussa 2013 ZDNet jäljitti neljää Cryptolockerin uhrien ilmoittamaa bitcoin-osoitetta päästäkseen selville haittaohjelman tuotoista. Lokakuun 15. ja joulukuun 18. päivän välisenä aikana osoitteiden kautta kulki yhteensä 41 928 BTC, minkä arvo tuolloin oli yhteensä 27 miljoonaa Yhdysvaltain dollaria.


title: Cryptolocker

text: Kentin yliopiston tutkijoiden mukaan 41 % brittiläisistä Cryptolocker-uhreista väitti maksaneensa lunnaat. Se olisi huomattavasti enemmän kuin Symantecin arvioima 3 % ja varsinkin Dell SecureWorksin arvioima 0,4 %.


title: Cryptolocker

text: Cryptolockerin menestyksen myötä sille on syntynyt paljon jäljittelijöitä. Cryptolocker 2.0 havaittiin joulukuussa 2013, ja sitä pidettiin alkujaan Cryptolockerin muunnelmana. Se näyttää alkuperäiseltä, mutta siinä on myös selviä eroja: se on luotu C#:lla eikä Visual C++:lla, sen vertaisverkkosivustolle ladattu haittakuorma on naamioitu keygeniksi, siinä käytetään 1024-bittistä avainta, 3DES-algoritmia, lunnasvaatimus on yksinomaan bitcoineja, se salaa useampia eri tiedostotyyppejä ja kykenee leviämään irrotettavien asemien välityksellä. Näiden rakenteellisten ja toiminnallisten erojen takia tietoturva-analyytikot uskovat, ettei Cryptolocker 2.0 ole välttämättä kytköksissä alkuperäisen Cryptolockerin tekijöihin.


title: Cryptolocker

text: Cryptodefense-niminen klooni ilmestyi helmikuussa 2014. Cryptolockerin tavoin sekin salaa tietyt tiedostotyypit 2048-bittisellä avaimella, mutta Cryptodefense käyttää Windowsin sisäänrakennettua salausrajapintaa. Cryptodefense vaatii käyttäjältä 500 dollarin edestä bitcoineja Tor-verkon piilopalvelussa, ja vaatimus kaksinkertaistuu, mikäli sitä ei makseta neljän päivän sisällä. Symantec löysi Cryptodefensestä heikkouden: Windowsin salausrajapinta toimii siten, että salainen avain löytyy saastuneelta koneelta. Puutteesta huolimatta Cryptodefense tuotti tekijöilleen noin 38 000 kuussa.


title: Mimosa (maalaus)

text: Mimosa on taiteilija Alvar Cawenin öljyvärimaalaus paperille vuodelta 1914. Kooltaan maalaus on 70×54 cm ja se kuuluu Ateneumin taidemuseon Hallonblandin kokoelmiin.


title: Mimosa (maalaus)

text: Alvar Cawenin tuotannossa kubismia alkoi esiintyä vuonna 1913 luonnonmuotojen varovaisena tyylittelynä. Hän oli tämän vuosikymmenen alkuvuosina opiskellut ja omaksunut kubismiakin Pariisissa sinne suuntautuneilla opintomatkoillaan. Tämä Cawenin "Mimosa"- maalaus on maalattu Pariisissa vuonna 1914. Tässä voimakkain syksyn värein toteutetussa maalauksessa Cawen säilyttää alkuperäisen aiheen tunnistettavuuden muodon, rakenteen ja värienkin osalta. Asetelman keskeisiä esittäviä tekijöitä ovat peili, hedelmät, pöytä, taustaverho ja kannu. Hän yhdistää orgaanisia ja geometrisia muotoja tilaa jäsentävästi sekä kuvaa valon himmenemisen syvyysvaikutelmaa luodakseen edestä taakse.


title: Mimosa (maalaus)

text: Alvar Cawenin kubismi loi maalaukseen rytmistä rakennetta ja hierarkiaa, toi uusia ulottuvuuksia sekä tuki ja jäsensi niitä. Hän sai myönteisimmän vastaanoton silloisista suomalaisista kubisteista kriitikoilta. Tämä "Mimosa"- maalaus oli yksi hänen syksyllä 1914 Suomen Taiteilijain- näyttelyyn tuomistaan kubistisista maalauksista ja se ostettiin sieltä heti Ateneumin taidemuseon kokoelmiin. Cawenia kiiteltiin siitä, että hän näytti, että ´kubismikasvi voi kehittyä kauniiksi myös Suomen ilmanalassa´.


title: Kevin Trapp

text: Kevin Trapp (s. 8. heinäkuuta 1990) on saksalainen jalkapallomaalivahti, joka edustaa ranskalaista Paris Saint-Germainia. Hänen kasvattajaseuransa on 1. FC Kaiserslautern. Trapp on oikeajalkainen.


title: Kevin Trapp

text: Ammattilaisuransa Kaiserslauternissa aloittanut Trapp teki debyyttinsä elokuussa 2008 Saksan cupin ottelussa Carl Zeiss Jenaa vastaan. Kaiserslauternin pudottua Bundesliigasta Trapp siirtyi liigaan nousseeseen Eintracht Frankfurtiin, jossa hän nousi ykkösmaalivahdiksi. Kaudella 2013–2014 Trapp torjui täydet minuutit kaikissa Eintrachtin 34 otteluissa.


title: Kevin Trapp

text: Trapp on pelannut useissa Saksan nuorten maajoukkueissa. Viimeksi hän pelasi Saksan alle 21-vuotiaiden jalkapallomaajoukkueessa, jossa tilille kertyi yksitoista ottelua.


title: Sammalluura

text: Sammalluura ("Grallaria chthonia") on uhanalainen luurien heimoon kuuluva varpuslintu.


title: Sammalluura

text: Sammalluuraa on tavattu vain Venezuelan länsiosissa alueella, josta neljä näytettä kerättiin vuosina 1955 1956. Lajista ei ole tehty havaintoja vuoden 1956 jälkeen, ja sen populaatio on luultavasti hyvin pieni. Se on luokiteltu äärimmäisen uhanalaiseksi.


title: Mohamed Diamé

text: Mohamed Diamé (s. 14. kesäkuuta 1987) on ranskalaissyntyinen senegalilainen jalkapalloilija, joka edustaa Englannin Valioliigassa pelaavaa Newcastle Unitedia. Hän on pelipaikaltaan keskikenttäpelaaja. Diamé kuuluu myös Senegalin jalkapallomaajoukkueeseen.


title: Mohamed Diamé

text: Créteilissä Ranskassa syntynyt ranskalaisen äidin ja senegalilaisen isän lapsi Diamé aloitti ammattilaisuransa RC Lensin kakkosjoukkueessa. Vuonna 2007 hän siirtyi Espanjan alasarjoissa pelaavaan CD Linaresiin, jonka jälkeen Diamén uudeksi seuraksi tuli Segunda Divisiónin Rayo Vallecano. Rayon aikana Espanjan suurseurat Real Madrid CF ja FC Barcelona sekä Englannin suurseura Arsenal FC olivat kiinnostuneita Diamésta, mutta vuonna 2009, vain yhden Rayo-kauden jälkeen hän siirtyi Valioliigan Wigan Athleticiin. Diamé oli Wiganin aikanaan yksi joukkueen avainpelaajista.


title: Mohamed Diamé

text: Vuonna 2012 hän siirtyi Valioliigaan nousseeseen West Ham Unitediin, vaikka moni muukin suurempi joukkue oli kiinnostunut Diamésta. Pelattuaan kaksi vuotta lontoolaisseurassa Diamé siirtyi niin ikään Valioliigassa pelanneeseen Hull Cityyn syksyllä 2014. Vuonna 2016 hän siirtyi Newcastle Unitediin.


title: Mohamed Diamé

text: Vuonna 2011 Diamé pelasi ensimmäisen pelinsä Senegalin jalkapallomaajoukkueessa. Hän olisi voinut valita maajoukkueekseen myös äitinsä kotimaan Ranskan. Kesällä 2012 Diamé kuului yhtenä kolmesta yli-ikäisestä pelaajasta Senegalin joukkueeseen kesäolympialaisissa. Hän kuului Senegalin joukkueeseen myös Afrikan-mestaruuskilpailuissa 2015.


title: Družina

text:
Družina (ven. "Дружина") eli soturijoukko oli muinaisen Venäjän ruhtinaiden soturijoukko. Ruhtinas tarvitsi sotajoukkoja maansa järjestyksen ylläpitoon sekä puolustamiseen ulkoisilta vihollisilta. Soturijoukko oli todellinen sotavoima, joka oli aina valmis taisteluun sekä antamaan neuvoja ruhtinaalle.
Soturijoukon tärkein tehtävä oli ruhtinaan aseman säilyttäminen sekä toinen tärkeä tehtävä oli ruhtinaan voimannäyttö kansan silmissä. Se ruhtinas, jolla oli voimakkain soturijoukko, oli ruhtinaskunnan luotettavin puolustaja. Tämän vuoksi ruhtinas pyrki pitämään soturijoukkonsa aina tyytyväisenä antaen heille hyvää ruokaa, juomia ja lahjoja.


title: Družina

text:
"Družina" oli keskiajalla sidottuna vain ruhtinaaseen eikä maahan. Sen etninen kokoonpano oli hyvin kirjava 800-1000-luvuilla: varjagit sekä slaavilaisia, suomalaisia, turkkilaisia, puolalaisia ja unkarilaisia heimoja. Soturijoukon suhteet ruhtinaaseen olivat varsin vapaat. Se perustui vapaaseen sopimiseen. Soturijoukkoon pääsy ja poispääsy oli vapaata. Ruhtinaaseen tyytymätön soturi saattoi jättää yhden ja siirtyä toiseen soturijoukkoon.
Soturijoukon koostumus vaihteli, mutta luultavasti se ei ylittänyt muutamaa sataa arabitutkimusmatkailija Ibn Fadlanin mukaan vuonna 922 Kiovan ruhtinaalla oli linnassaan ”400 miestä erilaisia sankareita ja heidän apulaisiaan”. Venäläisen tutkijan, B. A. Rybakovin, mukaan sotureita olisi mahtunut asumaan linnaan 250-300. Soturijoukko oli sotajoukkojen ydin ja ilmeisesti myös ratsuväen tärkein osasto. Niiden osallisuus eri taisteluissa on mainittu seuraavasti:


title: Družina

text: Sotapalveluksen lisäksi nuoremman soturijoukon jäsenet toteuttivat ruhtinaan erilaisia käskyjä sekä toimivat hänen henkivartiokaartinaan. Ruhtinaan neuvostoihin nuorempi soturijoukko ei osallistunut paitsi sotilasneuvostojen kokouksiin. Niihin saivat osallistua myös muualta tulleet sotaretkille osallistuneet liittolaiset. Kronikoissa kerrotaan, että vanhemmilla sotureilla oli myös omia soturijoukkojaan. Ruhtinas ylläpiti soturijoukkojaan keräämillään veroilla. Soturit saivat myös aina osan sotasaaliista.


title: Družina

text: Vanhemman soturin surmasta piti maksaa kaksinkertainen suojelumaksu. Ajan kuluessa ruhtinas yritti laajentaa tämän maksun koskemaan myös nuorempien soturien surmista perittyjä maksuja. Ruhtinaan kuoleman jälkeen suurin osa soturijoukosta siirtyi hänen seuraajalleen. Joskus ruhtinaskunnissa oli tällaisilla hetkillä 2 eri soturijoukkoa, joiden välille yleensä syntyi taisteluita. Uusi soturijoukko pyrkii vanhempien soturien asemaan ja vanhemmat taas olivat jo ruhtinaan suosiossa ja pyrkivät näin jatkamaan.


title: Družina

text: Eräillä alueilla Rurikin jälkeläisten soturijoukot pääsivät jopa maanomistajiksi, erityisesti 1100-luvulla. Tämä taas vähensi pajarien perinteistä valtaa hallinnossa ja neuvostoissa, minkä vuoksi neuvostojen ja niiden joukkojen merkitys väheni. Sotajoukkojen ydinjoukko hajaantui. Tämä taas loi pajareille mahdollisuuksia nousta ruhtinaan valtaa vastaan.


title: Družina

text:
Soturijoukkoja mainitaan ainakin germaaneilla olleen. Ne palvelivat Rooman imperiumissa, erityisesti Italiassa ja Ranskassa, sekä normanneilla Pohjois-Ranskassa, Pohjois-Saksassa ja Englannissa. Myös näillä alueilla soturijoukkojen tehtävänä oli verojen keruu, sotaretket sekä hallitsijan suojeleminen (kuninkaan tai ruhtinaan). Alun perin soturijoukko oli jalkaväkeä. Soturijoukolla oli suuri valta kuninkaaseen. Se toimi uskollisesti, koska kuningas jakoi heidän kanssaan sotasaaliit. Feodalismin kehityksen myötä soturijoukot väistyivät tavallisten feodaalien sotajoukkojen tieltä.
Alun perin sana ”drug” tai ”družina” oli joissakin eurooppalaisissa kielissä, kuten muinaisenglannissa ("drihtin"), muinaisnorjassa ("dróttin") , islannissa ("drótt") sekä joissain muissa. Oletettavasti sana on tullut muinaisgermaanisesta sanasta "druhtinaz", joka tarkoitti sotajoukkoa tai jengiä.


title: Ekoanarkismi

text: Ekoanarkismi eli ekologinen anarkismi (myös viheranarkismi) on anarkismin muoto, jossa sen yhteiskuntafilosofisiin käsitteisiin yhdistetään ekologiaa ja se laajennetaan koskemaan myös luontoa sekä eläimiä. Ekonarkismissa painotetaan ympäristöongelmia ja ympäristötietoisuutta, tarkoituksena on luoda uusi ekologisesti kestävällä pohjalla oleva yhteiskunta. Ekologisen anarkismin käytännön toiminta perustuu usein suoraan toimintaan.


title: Ekoanarkismi

text: Varhaisimpina ekoanarkistisina ajattelijoina pidetään yhdysvaltalaista Henry Thoreauta, joka 1800-luvun puolivälissä kehitti kansalaistottelemattomuuden käsitteen, sekä saman vuosisadan lopussa vaikuttanutta ranskalaista Élisée Reclusta. Myös kirjailija Leo Tolstoin ajatuksiin perustuvalla tolstoilaisuudella on ollut vaikutusta ekologiseen anarkismiin. 1800–1900-lukujen vaihteessa liike keräsi kannatusta erityisesti Ranskassa ja Espanjassa. Merkittävimpiä 1900-luvun filosofeja olivat muun muassa amerikkalainen libertaristi Murray Bookchin sekä ranskalainen kristillinen anarkisti Jacques Ellul. Tunnetuimpia viime vuosikymmenten toimijoita ovat olleet Eläinten vapautusrintama ja Maan vapautusrintama.


title: Ekoanarkismi

text: Ekoanarkismista on kehittynyt vielä radikaalimpi suuntaus anarkoprimitivismi, jossa mukaan kaikki tieteen ja teknologian saavutukset pitäisi hylätä ja palata mahdollisimman luonnonmukaiseen elämäntapaan.


title: Maailman Voittaja -näyttely

text: Maailman Voittaja on FCI:n järjestämä kansainvälinen koiratapahtuma, joka lukeutuu yli 10 000 vuosittaisen ilmoittautumisen myötä maailman suurimpiin koiratapahtumiin. Yleensä se kestää jopa 4-6 päivää. Se on järjestetty vuodesta 1971 lähtien vuosittain, ja se pidetään joka vuosi eri maassa. Sitä on myös kutsuttu "maailman tärkeimmäksi koiranäyttelyksi". Maailman Voittaja -näyttelyyn kuuluu varsinaisen koiranäyttelyn lisäksi agility-, tottelevaisuuskoe-, junior handler-näytökset sekä paljon muuta ohjelmaa. Jokainen rotunsa paras, vastakkaisen sukupuolen paras ja jokaisen rodun kummankin sukupuolen junioriluokan paras koira saa virallisen Maailman Voittaja - tai Maailman Juniorivoittaja -tittelin. FCI:n jäsenmaista tulevat osallistujat pääsevät mukaan automaattisesti ilmoittautumalla, mutta sen ulkopuolisiin järjestöihin kuten American Kennel Clubiin kuuluvat osallistujat pääsevät mukaan vain kutsusta.


title: Maailman Voittaja -näyttely

text: Kolme koiraa on saavuttanut Maailman Voittaja -näyttelyn Best in Show -tittelin peräti kahdesti: saluki "Abrisa vom Felsenkeller", samojedinkoira "Northwind's Rising Star" ja toyvillakoira "Smash JP Talk About". Saluki on samalla myös kaikkein menestyksekkäin rotu, sillä se on ollut BIS yhteensä peräti neljästi: vuosina 1981, 1985, 1986 ja 2012. Saksanpaimenkoira, lhasa apso ja italianseisoja ovat kukin voittaneet MV-näyttelyn BIS-tittelin kahdesti. Rotutyypeistä tavallisimpia menestyjiä ovatkin juuri vinttikoirat (useimmiten pitkäkarvaiset tai hapsulliset) - joista salukin lisäksi kyseisen tittelin ovat saavuttaneet myös afgaaninvinttikoira, whippet ja venäjänvinttikoira - villakoirat sekä pitkäkarvaiset tai "nallemaiset" rodut kuten samojedinkoira, amerikanakita, alaskanmalamuutti ja newfoundlandinkoira.


title: Maailman Voittaja -näyttely

text: Vaikka tarkoituksena on järjestää näyttely tasapuolisesti eri kaupungeissa, joissain paikoissa Maailman Voittaja on pidetty selkeästi useammin kuin muissa. Dortmund on saanut toimia näyttelyn isäntäkaupunkina peräti neljästi (1973, 1981, 1991 ja 2003), México kolmesti (1978, 1999 ja 2007) ja Amsterdam tulevaisuudessa niin ikään kolmesti (1985 ja 2002 sekä tuleva vuoden 2018 näyttely). Myös Budapestissa on järjestetty periaatteessa kolme MV-näyttelyä (1971, 1996 ja 2013), vaikka niistä MV-96 pidettiinkin osittain Wienissä. Maista suosituimpia järjestyspaikkoja ovat olleet Saksa, Meksiko ja Itävalta - kukin isäntamaana neljästi - joista viimeksi mainitussa näyttely on pidetty joka kerta eri kaupungissa.


title: Antonio Fuoco

text: Antonio Fuoco (s. 20. toukokuuta 1996 Cosenza) on italialainen moottoriurheilija. Hän kuuluu Ferrarin nuorten kuljettajien akatemiaan.


title: Antonio Fuoco

text: Fuoco aloitti karting-uransa nelivuotiaana ja kilpaili eri Euroopan mestaruuskilpailuissa. Hän pääsi KF2-luokkaan vuonna 2012, jossa hän sijoittui kolmanneksi WSK Euro Series- ja neljänneksi CIK-FIA European KF2 Championship -luokissa.


title: Antonio Fuoco

text: Vuonna 2013 Fuoco aloitti kilpa-uransa siirtyen Formula Renault Alps -sarjaan. Hän saavutti kuusi voittoa, viisi paalupaikkaa, viisi nopeinta kierrosta ja yhdeksän palkintokorokesijoitusta voittaen koko sarjan mestaruuden. Samana vuonna hän ajoi kaksi kilpailua Eurocup Formula Renault -sarjassa, jossa hän saavutti yllättäen yhden paalupaikan. Vuonna 2014 Fuoco siirtyi Euroopan Formula 3 -sarjaan. Hän voitti kauden aikana kaksi kilpailua sijoittuen sarjan viidenneksi.


title: Antonio Fuoco

text: Vuonna 2015 Fuoco kilpaili GP3-sarjassa Carlin-tallin autolla. Hän saavutti kaksi kakkossijaa ja 88 pistettä sijoittuen sarjan loppupisteissä kuudenneksi. Fuoco jatkoi sarjassa vaihtaen Trident-talliin. Toisella kaudellaan hän voitti kilpailut Iso-Britanniassa ja Saksassa. Hän keräsi kaiken kaikkiaan 157 pistettä ja sijoittui pisteissä kolmanneksi.


title: Antonio Fuoco

text: Kaudeksi 2017 Fuoco siirtyi Formula 2-sarjaan. Hän ajoi Prema Racing -tallissa.


title: Kutveleen kanava

text: Kutvele on avokanava Saimaalla. Se katkaisee Kyläniemen tyven Ruokolahden ja Taipalsaaren rajalla. Kanava rakennettiin vuosina 1792–1793, se uusittiin 1949–1950 ja laajennettiin 1977. Kanavan pituus on 250 metriä.


title: Kutveleen kanava

text: Kanava kuuluu niin sanottuihin Suvorovin kanaviin.


title: Nanker Phelge

text: Nanker Phelge on The Rolling Stones -yhtyeen sävellystöissään käyttämä kollektiivinen salanimi. Tälle nimelle on merkitty kappaleet, joiden tekemiseen osallistui koko yhtye. Mukaan on luettu ulkojäsenet, kuten yhtyeen studio- ja lavapianistina toiminut Ian Stewart. Salanimen alkuperä on yhtyeen varhaiskaudelta, jolloin kitaristit Keith Richards ja Brian Jones sekä laulaja Mick Jagger asuivat yhdessä Lontoon Edith Grovella. Heidän asuintoverinaan oli James (Jimmy) Phelge -niminen kirjanpainaja. ”Nanker” puolestaan oli nimitys, jota yhtyeen jäsenet käyttivät erityisesti Brian Jonesin osaamasta törkeästä irvistyksestä.


title: Sakari Kuusi

text: Onni Sakari Kuusi (vuoteen 1905 Granfelt; 10. kesäkuuta 1884 Helsinki – 18. lokakuuta 1976 Helsinki) oli suomalainen historiantutkija, oppiarvoltaan filosofian tohtori. Hän sai professorin arvonimen 1954.


title: Sakari Kuusi

text: Sakari Kuusen vanhemmat olivat lääketieteen lisensiaatti Aksel August Granfelt ja Amanda (Mandi) Lydia Cantell. Hän pääsi ylioppilaaksi 1903 ja valmistui filosofian kandidaatiksi 1908, lisensiaatiksi 1914 sekä maisteriksi ja tohtoriksi 1923.


title: Sakari Kuusi

text: Kuusi oli K. J. Gummeruksen toimitusjohtaja ja kirjallinen johtaja vuosina 1915–1924, Jyväskylän seminaarin suomen kielen lehtori 1924–1938 ja historian lehtori 1938–1954. Hänen julkaisunsa kattavat varsinkin talous- ja paikallishistoriaa. Hänen veljiään olivat muun muassa taloustieteen professori Eino Kuusi ja vakuutusneuvos Aarne Kuusi.


title: Venezuelankyläturpiaali

text: Venezuelankyläturpiaali eli kyläturpiaali, aikaisemmalta nimeltään keltatrupiaali ("Icterus icterus") on turpiaalien heimoon kuuluva varpuslintu, jota esiintyy luonnonvaraisena Etelä-Amerikan pohjoisosissa.


title: Kuusinkijoki

text: Kuusinkijoki on Kuusamosta Kiitämöjärvestä alkava joki. Se virtaa Suininkijärven kautta Itä-Karjalan puolelle Oulankajokeen. Se on Oulankajoen oikea sivujoki, ja sen pituus on 45 kilometriä.


title: Kuusinkijoki

text: Kuusinkijoen valuma-alue kuuluu Koutajoen päävesistöön


title: Infografiikka

text: Infografiikka on kuvallinen esitys, jonka tarkoitus on yleensä välittää tietoa, vakuuttaa tai viihdyttää. Infografiikkaan kuuluu tiedon visualisointia kuten diagrammeja sekä kuvitusta ja tekstiä. Tyypillisessä infografiikassa on johdanto, pääosio sekä joskus loppupäätelmä, jossa lukijaa kehotetaan johonkin toimenpiteisiin.


title: Infografiikka

text: Infografiikan käyttö on yleistynyt internetin ansiosta erityisesti 2010-luvulla.


title: Infografiikka

text: Termi "infografiikka" on lyhenne yhdyssanasta "informaatiografiikka" eli "tietografiikka". Käsite on melko uusi ja vakiintumaton, ja sillä on joskus tarkoitettu esimerkiksi samaa kuin tiedon visualisoinnilla. Randy Krumin (2013) mukaan infografiikkaan kuuluu tiedon visualisointikaavioiden lisäksi kuitenkin myös kuvitusta ja tekstiä, jotka yhdessä luovat kokonaisen kertomuksen. Laajimmillaan infografiikat muistuttavatkin enemmän artikkeleita tai puheita kuin pelkkiä kaavioita.


title: Infografiikka

text: Tietokirjailijat Noah Iliinsky ja Julie Steele ovat määritelleet neljä kriteeriä, joilla tiedon visualisointi ja infografiikka voidaan erottaa toisistaan:


title: Infografiikka

text: Suurin osa infografiikoista on staattisia kuvia. Internetissä julkaistava infografiikka voi olla myös dynaamista, jos siinä on mahdollisuus tarkentaa sen osia suuremmaksi tai klikata sitä lisätiedon saamiseksi, tai jos siinä on mukana havainnollista animaatiota, videota tai interaktiivisuutta.


title: Infografiikka

text: Tyypillinen www-infografiikka on 800 pikseliä leveä ja niin korkea kuin on tarpeen tarinan kertomiseksi.


title: Infografiikka

text: Infografiikan tarkoitus on antaa tietoa, viihdyttää tai vakuuttaa lukija jostain. Se esittelee asiansa johdannolla, jolla se myös pyrkii kiinnittämään lukijansa huomion. Se esittää pääasian grafiikan keskiosassa, joka on samalla grafiikan näyttävin osa. Se päättyy loppupäätelmään, joka usein kehottaa lukijaa tekemään jotain saamansa tiedon pohjalta. Kehotus voi olla esimerkiksi omien elämäntapojen parannus, jonkin vetoomuksen allekirjoittaminen, tai vierailu jollain verkkosivustolla.


title: Infografiikka

text: Infografiikan teho perustuu muun muassa siihen, että ihminen hahmottaa asioita visuaalisten mallien kautta. Sen vuoksi kaavion muotoon visualisoitu tieto on usein huomattavasti selkeämpää hahmottaa kuin lukuina esitetty tieto. Infografiikassa asiat esitetään myös suhteessa toisiinsa, mikä auttaa niiden ymmärtämistä. Ihminen pystyy tutkimusten mukaan myös muistamaan kuvat paremmin kuin sanat, ja aiheeseen kuuluvien kuvien yhdistäminen sanoihin infografiikan tapaan voi moninkertaistaa tiedon säilymisen lukijan muistissa.


title: Joni Pakola

text: Joni Pakola (s. 19. kesäkuuta 1985) on suomalainen futsalpelaaja ja jalkapalloilija. Futsal-liigassa hän edustaa Sievi Futsalia. Aiemmin Pakola on pelannut mm. Ilves FS:n riveissä ja saavuttanut joukkueessa kaksi Suomen mestaruutta. Suomen futsalmaajoukkueessa hän on pelannut 38 maaottelua ja tehnyt kolme maalia. Sievi Futsalissa Pakola on pelannut vuodesta 2012 lähtien. Kaudella 2015-2016 Pakola valittiin kauden parhaaksi futsalpelaajaksi.


title: Joni Pakola

text: Jalkapallossa Pakolan on edustanut koko uransa vuodesta 2003 lähtien ylivieskalaista Kakkosessa pelannutta FC YPA:a. Kakkosen kausia syksyllä 2015 on takana kaikkiaan 13 ja niissä pelannut 285 ottelua ja tehnyt 78 maalia. Parhaalla kaudellaan 2009 hän teki 14 maalia., ,


title: Steven N’Zonzi

text: Steven N’Kemboanza Mike Christopher N’Zonzi (s. 15. joulukuuta 1988) on ranskalais-kongolainen jalkapalloilija, joka edustaa Italian Serie A:ssa pelaavaa Romaa. Hän on pelipaikaltaan puolustava keskikenttäpelaaja. N’Zonzi on pelannut Ranskan alle 21-vuotiaiden jalkapallomaajoukkueessa ja hänet on kutsuttu mukaan Kongon demokraattisen tasavallan jalkapallomaajoukkueeseen, mutta hän ei ole vielä pelannut Kongon riveissä ja on vapaa edustamaan joko Ranskaa tai Kongoa.


title: Steven N’Zonzi

text: Amiens SC:ssä ammattilaisuransa aloittanut ja peräti kuudessa eri seurassa juniorina pelannut N’Zonzi siirtyi Valioliigassa pelanneeseen Blackburn Roversiin vuonna 2009. Häntä alettiin Amiensin aikoina kutsumaan ”uudeksi Patrick Vieiraksi”. N’Zonzi pelasi neljä kautta Roversissa, ennen kuin joukkue tippui Englannin Mestaruussarjaan vuonna 2012. Samana vuonna N’Zonzi siirtyi Valioliigan Stoke Cityyn. Hän on ollut molemmilla Stoke-kausilla yksi joukkueen tärkeimmistä pelaajista. Stoken aikoina N’Zonzi on myös joutunut poliisin kuulusteluun ajettuaan kolarin autollaan.


title: Steven N’Zonzi

text: Ranskan alle 21-vuotiaiden jalkapallomaajoukkueessa pelannut N’Zonzi kutsuttiin toisen kotimaansa Kongon demokraattisen tasavallan jalkapallomaajoukkueeseen vuonna 2011. Hän kieltäytyi tuolloin, mutta ei sulkenut pois mahdollisuutta pelata tulevaisuudessa Kongon demokraattisen tasavallan jalkapallomaajoukkueessa.


title: Dejan Stankovic (beachfutispelaaja)

text: Dejan Stankovic (s. 25. elokuuta 1985 Belgrad, Serbian sosialistinen tasavalta, Jugoslavia) on serbialaissyntyinen sveitsiläinen beachfutispelaaja, joka edustaa espanjalaista FC Barcelonaa. Hän kuuluu myös Sveitsin beachfutismaajoukkueeseen. Stankovicia pidetään yhtenä tämän hetken parhaista beachfutispelaajista. Hän on 186 senttimetriä pitkä.


title: Dejan Stankovic (beachfutispelaaja)

text: Ennen Barcelonaan siirtymistään, vuonna 2013, Stankovic on pelannut muun muassa italialaisissa Magazzini Generali Cataniassa sekä AC Milanissa. Hänet valittiin beachfutiksen MM-kilpailuiden parhaaksi pelaajaksi vuonna 2009. Stankovic voitti samoissa kisoissa myös maalikuninkuuden 20 osumallaan sekä MM-hopeaa Sveitsin hävittyä finaalissa Brasilialle. Stankovic on osallistunut kaksiin MM-kilpailuihin.


title: Dejan Stankovic (beachfutispelaaja)

text: Stankovic on valittu myös Euro Beach Soccer Leaguen parhaaksi pelaajaksi kerran ja hän on ollut paras maalintekijä kaksi kertaa. Vuonna 2012 Stankovic voitti Sveitsin kanssa Euro Beach Soccer Leaguen ja vuonna 2005 Euro Beach Soccer Cupin.


title: Murtumaton

text: Murtumaton () on vuonna 2014 ensi-iltansa saanut Angelina Jolien ohjaama draamaelokuva. Se perustuu pitkänmatkanjuoksija Louis Zamperinin elämään ja Laura Hillenbrandin hänestä kirjoittamaan elämäkertaan "Unbroken: A World War II Story of Survival, Resilience, and Redemption". Elokuvan ovat käsikirjoittaneet Joel ja Ethan Coen, Richard LaGravenese ja William Nicholson.


title: Murtumaton

text: Elokuva sai ensi-iltansa Yhdysvalloissa 25. joulukuuta 2014 ja Suomessa ensi-ilta on 30. tammikuuta 2015.


title: Murtumaton

text: "Murtumaton" sai kolme Oscar-ehdokkuutta parhaasta kuvauksesta, äänityksestä ja äänitehosteista.


title: The Moth Diaries (elokuva)

text: The Moth Diaries on Rachel Kleinin samannimiseen romaaniin perustuva draama- ja kauhuelokuva vuodelta 2011. Elokuvan on ohjannut ja käsikirjoittanut Mary Harron.


title: The Moth Diaries (elokuva)

text: 16-vuotias Rebecca aloittaa kouluvuotensa innoissaan siitä, mitä tulevaisuus on tuodakseen. Kouluun tulee kuitenkin uusi oppilas, salaperäinen Ernessa. Uusi tyttö ystävystyy Rebeccan parhaan ystävän, Lucyn, kanssa. Rebecca on mustasukkainen heidän ystävyydestään, ja kukaan ei usko hänen varoituksiaan. Hän on varma, ettei Ernessa ole ihan tavallinen tyttö.


title: The Moth Diaries (elokuva)

text: Elokuva on ollut ehdolla Toronton ja Venetsian elokuvajuhlilla. Se ei kuitenkaan saanut kriitikoilta hyvää vastaanottoa. New York Daily Newsin kriitikko piti elokuvaa pettymyksenä, Harronin ohjaus mukaan luettuna, ja antoi sille yhden tähden viidestä. San Francisco Gate katsoi Harronin olleen liian tosissaan ja arvosteli tarinan hitautta ja kömpelöä dialogia. Myös New York Time Out antoi elokuvalle yhden tähden viidestä. Sen mukaan elokuvasta puuttuu kokonaan kirjan psykologinen monimutkaisuus, tunnelma ja rytmi. Movielinen kriitikko oli toisaalta eri mieltä tunnelmasta – hänen mielestään Harron osasi luoda synkän tunnelman, vaikka elokuvan loppuratkaisu oli pettymys. Hän antoi elokuvalle seitsemän pistettä kymmenestä.


title: Pajusaaren koulu

text: Pajusaaren koulu oli peruskoulu Torvisen alueella Paattion kaupunginosassa Kemissä. Koulussa oli loppuvaiheessa luokka-asteet 1-5.


title: Pajusaaren koulu

text: Tyyliltään Pohjoismaista klassismia edustavan kansakoulurakennuksen on suunnitellut arkkitehti Toivo Salervo vuonna 1930. Koulu aloitti toiminnan seuraavana vuonna.


title: Pajusaaren koulu

text: Pajusaaren koulun toiminta päättyi vuonna 2006. Sen jälkeen koulurakennus on ollut muun muassa kuvataiteilijoiden tilana. Kemin kaupunki on yrittänyt myydä rakennusta.


title: Daine Todd

text: Daine Gordon Todd (s. 10. tammikuuta 1987 Red Deer, Alberta, Kanada) on kanadalainen jääkiekkopuolustaja, joka pelaa Ruotsin SHL-liigan Luleå HF:ssä. Hän osaa tarvittaessa pelata myös hyökkääjänä. Todd laukoo oikealta.


title: Daine Todd

text: Todd aloitti pelinsä junioriliiga WHL:ssä Medicine Hat Tigersin joukkueessa kaudella 2003–2004. Kaudella 2005–2006 hän oli kevään 2006 pudotuspeleissä kahdeksalla osumallaan joukkueen paras maalintekijä Derek Dorsettin kanssa. Kaudella 2006–2007 Todd nousi Tigersin kapteeniksi. Hän pelasi loukkantumisten takia runkosarjassa vain viisi ottelua, mutta oli pudotuspeleissä taas pelikunnossa ja voitti kauden päätteeksi WHL:n mestaruuden, Ed Chynoweth Cupin. Viimeisellä WHL-kaudellaan 2007–2008 Todd oli Tigersin toiseksi paras maalintekijä ja kolmanneksi paras pistemies tehoilla 25+40=65. Hän sijoittui koko WHL:n puolustajien pistepörssissä toiseksi Prince George Cougarsissa ja Moose Jaw Warriorsissa pelanneen Ty Wishartin jälkeen. Todd kärsi WHL-vuosinaan olkapäävaivoista ja hänen olkapäänsä leikattiin kaikkiaan neljä kertaa.


title: Daine Todd

text: Kaudeksi 2008–2009 Todd siirtyi New Brunswickin yliopistojoukkueeseen, mutta hänen ensimmäinen kautensa jäi kokonaan välistä loukkaantumisen takia. Myös kauden 2010–2011 runkosarja jäi vain yhdeksän ottelun mittaiseksi. Toddin kausi päättyi kuitenkin University Cup -mestaruuteen, kuten myös viimeinen yliopistokausi 2012–2013. Todd siirtyi sen päätteeksi amatööritry-out -sopimuksella AHL-joukkue Texas Starsiin huhtikuussa 2013. Hän pelasi siellä juniorivuosiltaan tutulla pelipaikalla hyökkääjänä sai tililleen kaksi ottelua.


title: Daine Todd

text: Todd jatkoi kaudella 2013–2014 uraansa AHL-joukkue Portland Piratesissa, jossa tulokaskausi toi 54 runkosarjaottelussa tehot 4+28=32.


title: Daine Todd

text: Kaudeksi 2014–2015 hän siirtyi kaksivuotisella KHL-sopimuksella Jokereihin. Toddin kauteen mahtui myös noin neljän viikon mittainen poissaolo marraskuussa 2014 tulleen alaraajavamman vuoksi. Hän pelasi kauden aikana myös joitain otteluita hyökkääjänä. Todd teki kauden aikana kaikkiaan 37 runkosarjaottelussa tehot 1+17=18 ja kahdeksassa playoff-ottelussa kaksi syöttöpistettä. Hän kärsi loukkaantumisista myös kaudella 2015–2016, jolloin Todd oli sivussa syyskuusta 2015 marraskuuhun. Hän edusti Jokereita molempina kausina myös Spengler Cupissa. Huhtikuussa 2016 hän teki vuoden mittaisen jatkosopimuksen Jokereiden kanssa.


title: Daine Todd

text: Kesäkuussa 2016 Todd purki sopimuksensa yhteisymmärryksessä Jokereiden kanssa, kun hänelle ei löytynyt sopivaa roolia seuraavalle kaudelle. Todd teki samalla kaksivuotisen sopimuksen Ruotsin SHL-liigan Luleå HF:n kanssa kaudeksi 2016–2017.


title: Foxcatcher

text: Foxcatcher on vuonna 2014 ensi-iltansa saanut Bennett Millerin ohjaama draamaelokuva, jonka pääosissa ovat Steve Carell, Channing Tatum ja Mark Ruffalo. Elokuva kertoo olympiatason painijasta Mark Schultzista ja paranoidista skitsofreniaa sairastavasta John du Pontista, joka tappoi Schultzin olympiavoittajaveljen Dave Schultzin.


title: Foxcatcher

text: Elokuva sai ensi-iltansa Cannesin elokuvajuhlilla toukokuussa 2014, jossa se kilpaili pääpalkinnosta Kultaisesta palmusta. Cannesissa Bennett Miller palkittiin parhaasta ohjauksesta. Suomessa elokuvan ensi-ilta oli 9. tammikuuta 2015.


title: Foxcatcher

text: "Foxcatcher" sai viisii Oscar-ehdokkuutta parhaasta ohjauksesta, miespääosasta, miesivuosasta, alkuperäisestä käsikirjoituksesta ja maskeerauksesta.


title: Foxcatcher

text:
Elokuva on saanut ylistävän vastaanoton kriitikoilta. Rotten Tomatoes -sivuston mukaan 215 arvostelun perusteella laskettuna kriitikoiden arvosteluista 88 prosenttia oli positiivisia. Metacritic-sivuston mukaan 49 arvostelun perusteella elokuva on saanut 81/100 pistettä.
Cannesin elokuvajuhlilla elokuva sai ylistävän vastaanoton. Erityisesti kehuttiin Bennett Millerin ohjausta, E. Max Fryen ja Dan Futtermanin käsikirjoitusta ja Steve Carellin, Channing Tatumin ja Mark Ruffalon roolisuorituksia.


title: Foxcatcher

text: The Hollywood Reporterin Todd McCarthy kehui elokuvan ylittävän jopa Bennett Millerin aiemmat elokuvat "Capote" ja "Moneyball". Variety-lehden Justin Chang sanoi lähes tunnistamattoman Steve Carellin tekevän uransa roolisuorituksen. The Guardianin Peter Bradshaw antoi elokuvalle täydet viisi tähteä ja kehui muun muassa elokuvan kolmea pääosanesittäjää Steve Carellia, Channing Tatumia ja Mark Ruffaloa.


title: Ukrainan presidentinvaalit 2014

text: Ukrainan presidentinvaalit 2014 järjestettiin Ukrainassa 25. toukokuuta 2014. Vaali oli alun perin määrä järjestää 26. helmikuuta 2015, mutta sitä aikaistettiin Ukrainan vallankumouksen syrjäytettyä presidentti Viktor Janukovytšin helmikuussa 2014. Väliaikainen presidentti Oleksandr Turtšynov jätti tehtävänsä vaalien jälkeen.


title: Ukrainan presidentinvaalit 2014

text: Kun äänistä oli laskettu 98,59 prosenttia, oli Petro Porošenko saanut 54,69 prosenttia annetuista äänistä Ukrainan keskusvaalikomission mukaan. Jo aiemmin, keskusvaaliviranomainen oli vahvistanut Porošenko nousevan maan seuraavaksi presidentiksi. 48-vuotias Porošenko vannoi virkavalansa 7. kesäkuuta 2014 ja hänestä tuli Ukrainan viides presidentti.


title: Ukrainan presidentinvaalit 2014

text: Vaalien järjestämistä haittasivat Itä-Ukrainan kriisin kehittyminen joidenkin arvioiden mukaan sisällissodan partaalle osassa Luhanskin ja Donetskin aluetta. Donetskin kansantasavallan nimellä esiintyneet aseistautuneet separatistisotilaat estivät laillisten presidentinvaalien järjestämisen runsaalla 20 paikkakunnalla kyseisillä alueilla. Ukrainan keskusvaalilautakunnan puheenjohtaja Mihail Ohendovski kertoi ettei Ukrainan laki edellytä pitämään presidentinvaaleja koko maassa, mutta piti tilannetta poliittisesti hankalana. Venäjän miehittämän Krimin väestöön kuuluville Ukrainan kansalaisille pyrittiin tarjoamaan mahdollisuus äänestää niemimaan ulkopuoleisessa Ukrainassa. Ukrainalaiset pakolaiset Krimin alueelta ja itä-Ukrainasta äänestivät Lvivin alueen äänestyspaikoilla ja Krimin tataarit puolestaan Hersonin alueella.


title: Ukrainan presidentinvaalit 2014

text: Petro Porošenkoa pidettiin ennakkosuosikkina. Maineeltaan harvinaisen vähän ryvettynyt Porošenko johti mielipidetiedusteluja runsaan 40 % kannatuksella. Hän on entinen ulkomaankauppaministeri ja yksi maan rikkaimmista kansalaisista. Hän omistaa muun muassa suklaatehdas Roshenin ja televisiokanava 5 Kanalin. Maidanin mielenosoitusten aikana kansainvälisesti tunnetuksi tullut UDARin Vitali Klytško veti ehdokkuutensa 29. maaliskuuta ja asettui tukemaan Porošenkoa, jota hän piti demokraattisten voimien kykenevimpänä ehdokkaana.


title: Ukrainan presidentinvaalit 2014

text: Entisen pääministerin Julija Tymošenkon kannatus vaihteli eri mielipidetiedusteluissa 10–21 prosentin välillä ennen vaaleja ja hän sai lopulta 18,21 prosenttia äänistä.


title: Ukrainan presidentinvaalit 2014

text: Serhi Tihipko on kärkiehdokkaan tavoin oligarkki, joka lähti ehdokkaaksi yhtenä Alueiden puolueen kansanedustajista. Tihipko toimi aiemmin maan talousministerinä ja sosiaalipolitiikasta vastaavana varapääministerinä sekä Ukrainan keskuspankin johtajana. Alueiden puolueen riitauduttua keväällä 2012 siihen yhdistynyttä, pienempää Vahva Ukraina () -puoluetta johtanut Tihipko erotettiin huhtikuussa 2014 Alueiden puolueesta parin muun presidenttiehdokkaan tavoin. Sittemmin Tihipko kampanjoi itsenäisenä ehdokkaana. Hänen vaaleja edeltävä kannatuksensa vaihteli 6–20 prosentin välillä ja hän keräsi lopulta 5,23 prosenttia äänistä.


title: Ukrainan presidentinvaalit 2014

text: Yhden edustajan radikaalia parlamenttiryhmää edustava Oleh Ljaško sai maalis-toukokuun 2014 mielipidekyselyissä 2–8 prosentin kannatuksen. Ljaško keräsi äänistä 8,32 prosenttia ja hän jäi kolmanneksi suosituimmaksi ehdokkaaksi.


title: Ukrainan presidentinvaalit 2014

text: Dmytro Jaroš () asettui ehdolle nationalistisen Oikean sektorin edustajana. Toinen äärioikeistoa edustanut ehdokas oli Svobodan Oleh Tjahnybok. Jaroš sai äänistä 0,7 prosenttia ja Tjahnybok 1,16. Siten äärioikeistolaisten ehdokkaiden äänisaalis jäi alle kahteen prosenttiin.


title: Ukrainan presidentinvaalit 2014

text: Ukrainan kommunistisen puolueen Petro Symonenko vetäytyi vaaleista vasta 16. toukokuuta, mutta hän ehti saada 1,51 prosenttia äänistä.


title: Ukrainan presidentinvaalit 2014

text: Kaikki halukkaat eivät päässeet ehdokkaaksi. Yksi julkisuutta keränneistä evätyistä oli Darth Vaderina tunnettu Ukrainan Internet-puolueen Viktor Shevtšenko. Keskusvaalilautakunnan edustaja Igor Zhydenko epäili, että vaikka ehdokkuus saattaa tuntua vitsiltä, jonkun on täytynyt maksaa 2,5 miljoonan grivnan (noin 155 000 euroa) kirjautumismaksu hänenkin ehdokkuudestaan mahdollisena motiivinaan vesittää presidentinvaalien uskottavuutta.


title: Ukrainan presidentinvaalit 2014

text: Petro Porošenko julistautui vaalien voittajaksi, kun ovensuukyselyiden perusteella hän oli saavuttamassa vaalivoiton 55,9 prosentin kannatuksella. Toisen kyselyn perusteella kannatus olisi 57,3 prosenttia.


title: Ukrainan presidentinvaalit 2014

text: Ukrainan vaalikomission johto vahvisti Porošenkon nousevan maan presidentiksi jo ensimmäisen äänestyskierroksen perusteella. Kun presidentinvaalien äänistä oli laskettu 98,59 prosenttia, oli äänten jakauma Ukrainan keskusvaalikomission mukaan seuraava: Petro Porošenko 54,69 % äänistä, Julija Tymošenko 12,82 %, Oleh Ljaško 8,33 %, Anatoli Hrytsenko 5,48 % ja Serhi Tihipko 5,22 %. Muut ehdokkaat olivat saamassa enintään kolmen prosentin kannatuksen. Tässä vaiheessa esimerkiksi Yhdysvaltain presidentti Obama jo onnitteli Porošenkoa vaalivoitosta.


title: Ukrainan presidentinvaalit 2014

text: Keskusvaalilautakunnan puheenjohtaja Mihail Ohendovskin mukaan äänestysaktiivisuus ylitti 60 prosenttia. Korkein äänestysprosentti oli Länsi-Ukrainan Lvivin (78,2 %), Ternopilin (76,63 %) ja Ivano-Frankivskin (73,95 %) alueilla. Alimmillaan äänestysaktiivisuus oli Donetskin (15,37 %), Luhanskin (38,94 %) ja Odessan (46,01 %) alueilla. Donetskin ja Luhanskin alueilla aseistetut separatistit estivät äänestyksen järjestämisen useilla paikkakunnilla.


title: Ukrainan presidentinvaalit 2014

text: Alla olevassa taulukossa ovat mukana myös ne ehdokkaat, jotka vetäytyivät vaaleista ennakkoäänestyksen alettua, mutta ehtivät saada ennakkoääniä. Keskusvaalilautakunta ei voinut poistaa vetäytyneille ehdokkaille annettuja ääniä annetun takarajan 1. toukokuuta 2014 jälkeen. Vetäytyneiden ehdokkaiden nimen edellä * -merkki. Oleg Tsarov vetäytyi 29. huhtikuuta ja Natalia Korolevska 1. toukokuuta, eikä heitä ole mukana taulukossa.


title: Ukrainan presidentinvaalit 2014

text: Lähteet:


title: Airi Koskimies

text: Airi Elli Koskimies, o. s. "Heikel" (19. tammikuuta 1903 Keuruu – 28. joulukuuta 1985 Helsinki) oli suomalainen voimistelunopettaja ja näytelmäkirjailija. Hän käytti myös nimimerkkiä Vieno Kari.


title: Airi Koskimies

text: Airi Koskimiehen vanhemmat olivat lääkintöneuvos Oskari Fredrik Heikinheimo (aik. Heikel, 1873–1950) ja kuuromykkien opettaja Elli Fanny Cecilia Kepplerus (1870–1946). Hän oli naimisissa vuonna 1927 yleisesikunnan toimistopäällikkö ja jääkärimajuri Atle Ragnar Teodor Heikelin (1892–1927) kanssa joka sai surmansa 16. marraskuuta samana vuonna lento-onnettomuudessa Suomenlahdella. Airi Koskimies meni uudelleen naimisiin 1930 kirjallisuudentutkija Rafael Koskimiehen kanssa.


title: Airi Koskimies

text: Airi Koskimies toimi voimistelunopettajana useissa helsinkiläiskouluissa sekä voimistelun tuntiopettajana Ebeneser-seminaarissa vuosina 1930–1971. Hän oli Suomen Naisten Liikuntakasvatusliiton lehden päätoimittajana ja suunnitteli sekä johti joukkue-esityksiä useissa voimistelujuhlissa. Koskimies kirjoitti myös useita voimisteluaiheisia kirjoja.


title: Mielensäpahoittaja (elokuva)

text: Mielensäpahoittaja on Dome Karukosken ohjaama komediaelokuva, joka sai ensi-iltansa 5. syyskuuta 2014. Elokuva perustuu Tuomas Kyrön samannimiseen romaaniin. Elokuvan ovat käsikirjoittaneet Tuomas Kyrö ja Dome Karukoski. Elokuvan pääosissa ovat Antti Litja, Petra Frey, Mari Perankoski ja Iikka Forss.


title: Mielensäpahoittaja (elokuva)

text: "Mielensäpahoittaja" valittiin vuoden 2014 Toronton elokuvajuhlien Contemporary World Cinema -sarjan ohjelmistoon, jossa se esitettiin nimellä "The Grump". Elokuva on Karukosken kolmas elokuva, joka kilpailee kyseisessä sarjassa Torontossa. Elokuva oli myös Suomen Golden Globe -ehdokas parhaan ulkomaisen elokuvan kilpailukategoriaan. Antti Litja palkittiin roolistaan parhaan miespääosan Jussilla.


title: Mielensäpahoittaja (elokuva)

text: Mielensäpahoittaja-elokuvien sarjaa jatkettiin 24. elokuuta 2018 ensi-iltansa saaneella Tiina Lymin ohjaamalla "Ilosia aikoja, Mielensäpahoittaja" -elokuvalla, jonka pääosassa nähdään Litjan sairastumisen ja eläkkeelle jäännin johdosta Heikki Kinnunen.


title: Mielensäpahoittaja (elokuva)

text: Elokuvan näki Suomessa avausviikonlopun aikana ennakkonäytökset mukaan laskettuna lähes 33 000 katsojaa. Elokuva oli viisi viikkoa yhtäjaksoisesti Suomen katsotuin elokuva. 19. lokakuuta 2014 mennessä sen oli nähnyt Suomessa jo yli 300 000 katsojaa, mikä teki siitä vuoden katsotuimman elokuvan. Marraskuussa elokuva ylitti 400 000 katsojan rajan ja syyskuussa 2015 500 000 katsojan rajan.


title: Viljo Kuuskoski

text: Viljo Nikolai Kuuskoski (18. joulukuuta 1911 Tampere – 11. huhtikuuta 1994 Espoo) oli suomalainen tekniikan tutkija. Hän oli Teknillisen korkeakoulun huoneenrakennustekniikan vt. professori 1954–1955, professori 1955–1968 ja vararehtori 1963–1967 sekä Ammattikasvatushallituksen pääjohtaja 1968–1974. Suuri osa Suomen aikuiskoulutuskeskuksista perustettiin Kuuskosken pääjohtajakaudella.


title: Viljo Kuuskoski

text: Kuuskoski kirjoitti ylioppilaaksi 1931, valmistui diplomi-insinööriksi 1937 ja väitteli Teknillisestä korkeakoulusta tekniikan tohtoriksi 1951 aiheenaan betonin ja teräksen tartunta. Hän työskenteli insinöörinä Tie- ja vesirakennushallituksessa 1937–1938, Helsingin kaupungin rakennustoimistossa 1938–1943 ja Valtion teknillisessä tutkimuslaitosessa (VTT) 1943–1949 sekä Rakento Oy:n toimitusjohtajana 1950–1955. Hän oli Teknillisten tieteiden akatemian jäsen vuodesta 1958 ja sen toimitusjohtaja 1975–1979. Hänellä oli myös oma insinööritoimisto V. Kuuskoski ja kumpp. vuosina 1956–1968. Kuuskoski kuului Suomen betoniyhdistyksen johtokuntaan 1952–1963, VTT:n hallitukseen 1958–1968 ja Korkeakouluneuvostoon 1967–1970. Hän oli myös Espoon kunnanvaltuuston jäsen.


title: Brucen ydinvoimalaitos

text: Brucen ydinvoimalaitos on ydinvoimala Kanadassa, Kincardinen kunnassa Ontarion provinssissa Huronjärven rannalla . Voimalan omistaa Ontario Power Generation ja voimalaa operoi yksityinen yhtiö Bruce Power. Voimala on sähköntuotantokapasiteetiltaan Pohjois-Amerikan suurin ja maailman toiseksi suurin ydinvoimala.


title: Brucen ydinvoimalaitos

text: Ydinvoimalassa on kaksi asemaa, Bruce A ja B, joissa kummassakin on neljä reaktoria. Voimalan rakensi vuosina 1970 ja 1981 valtio-omisteinen Ontario Hydro. Voimalaan on myös suunnitteilla uusia reaktoreita.


title: Brucen ydinvoimalaitos

text: Tavallisesti Brucen voimalan tuotto on noin 6300 megawattia, mutta kaikkien reaktoreiden ollessa käytössä voimala voi päästä yli 7000 megawatin tuottoon. Voimala tuottaa 32,3% Ontarion sähköenergiasta.


title: Mona Leo

text: Monica Christina (Mona) Leo, aik. "Ehrström-Enckell", o. s. "Ehrström" (26. huhtikuuta 1903 Helsinki – 5. elokuuta 1986 Tammisaari) oli suomalainen ruotsin kielellä kirjoittanut kirjailija ja nukketeatteritaiteilija.


title: Mona Leo

text: Mona Leon vanhemmat olivat Robert Otto Fredrik Ehrström (1874–1956) ja Eugenie Aurora (Lilli) Frassetti (1874–1934). Hän oli naimisissa 1924–1930 kirjailija ja kirjallisuudentutkija Olof Vilhelm Toussaint Enckellin (1900–1989) kanssa ja uudelleen 1932–1944 Paul-Hinrich Leon (1900–1955) kanssa.


title: Mona Leo

text: Mona Leo perusti vuonna 1951 suomen- ja ruotsinkielisen Helsingin Nukketeatteri - Helsingfors Dockteater-nimisen teatterin. Hän valmisti usein itse teatterin näytelmissä käytetyt nuket ja lavasteet sekä toimi itse näyttelijänä.


title: Mona Leo

text:
Nimellä "Mona Leo":
Nimellä "Monica Ehrström-Enckell":
Nimellä "Monica Ehrström":


title: Alison Brie

text: Alison Brie Schermerhorn, taiteilijanimeltään Alison Brie, (s. 29. joulukuuta 1982 Pasadena, Kalifornia) on yhdysvaltalainen näyttelijä, joka tunnetaan varsinkin pitkäaikaisista rooleistaan Annie Edisonina tilannekomediasarjassa "Community" ja Trudy Campbellina draamasarjassa "Mad Men". Hän on esiintynyt myös muun muassa elokuvissa "Scream 4" (2011), "Viiden vuoden kihlaus" (2012), "Lego Elokuva" (2014), "Get Hard" (2015), "Sleeping with Other People" (2015) ja "How to Be Single" (2016).


title: Alison Brie

text: Brie on opiskellut näyttelemistä California Institute of the Artsissa ja sai sieltä alemman korkeakoulututkinnon vuonna 2005. Hän opiskeli myös vuoden Glasgow’n Royal Scottish Academy of Music and Dramassa.


title: Alison Brie

text: Brie syntyi Hollywoodissa Charles Terry Schermerhornille ja Joanne Brennerille. Hänellä on yksi sisko, Lauren.


title: Alison Brie

text: Brie meni maaliskuussa 2017 naimisiin näyttelijä Dave Francon kanssa. He olivat seurustelleet vuodesta 2012 ja kihlautuneet elokuussa 2015.


title: Kultapoika (televisiosarja)

text: Kultapoika () on yhdysvaltalainen rikossarja, jonka tapahtumat sijoittuvat New Yorkiin. Sarjaa alettiin esittää CBS:llä helmikuussa 2013, mutta toukokuussa kanava tiedotti ohjelman hyllyttämisestä. Suomessa sarjaa alettiin esittää MTV3:lla 14. marraskuuta 2013 torstain myöhäisillassa.


title: UNIAN

text: UNIAN () on ukrainalainen, valtionhallinnosta riippumaton, viestintäkonserni 1+1 mediaan kuuluva uutis- ja tietotoimisto. Se on perustettu vuonna 1993. UNIANin kotipaikka on Kiova.


title: UNIAN

text: UNIAN kertoo tuottavansa päivittäin yli 300 Ukrainan ja sen naapureiden poliittista, taloudellista ja sosiaalista elämää kuvaavaa uutista. Kattavampaa uutisvirtaa jaetaan ukrainan, venäjän ja englannin kielillä UNIANin tilaaja-asiakkaille, johon kuuluu tiedotusvälineitä, diplomaattisia edustajistoja, pankkeja ja muita yrityksiä, asiantuntijaryhmiä, valtiollisia laitoksia, arviointilaitoksia ja investointirahastoja. Palveluun kuuluu myös kuvapankki.


title: UNIAN

text: Uutistoimisto julkaisee osan uutisistaan ja muusta materiaalistaan verkkosivustollaan. Uutistoimisto UNIANin tuottama aineisto palvelee myös viestintäkonsernin tv-tuotantoja kuten UNIAN-TV:ta ja tätä suositumpien tv-kanavien uutislähetyksiä.


title: Big Eyes

text: Big Eyes on vuonna 2014 ensi-iltansa saanut Tim Burtonin ohjaama elämäkerrallinen draamaelokuva. Se kertoo taiteilija Margaret Keanesta, joka tunnetaan 1950- ja 1960-luvulla maalaamistaan isosilmäisistä katulapsista ja miehestä Walter Keanesta. Keanet erosivat riitaisasti, Margaretin syyttäen Walteria maalaustensa varastamisesta. Elokuvassa Margaret Keanea näyttelee viisinkertainen Oscar-ehdokas Amy Adams ja Walter Keanea näyttelee kahdesti Oscar-palkittu Christoph Waltz. Muissa pääosissa ovat Danny Huston, Krysten Ritter, Jason Schwartzman ja Terence Stamp. Elokuvan on käsikirjoittanut Scott Alexander ja Larry Karaszewski.


title: Big Eyes

text: Elokuva ensi-ilta on Yhdysvalloissa 25. joulukuuta 2014. Suomessa ensi-ilta on 13. maaliskuuta 2015.


title: Big Eyes

text: Amy Adams palkittiin roolistaan parhaan naispääosan Golden Globella.


title: Harmaa linna

text: Harmaa linna (myös "Harmaa linna tahi kertomus Ristilän howista", ) on alun perin vuonna 1851 ilmestynyt suomalaisen kirjailijan ja säveltäjän Axel Gabriel Ingeliuksen teos. Sitä pidetään ensimmäisenä suomalaisena kauhuromaanina. Kirja suomennettiin lyhentäen ensimmäisen kerran vuonna 1888. Sen jälkeen se on julkaistu uusina käännöksinä vielä kolmasti, vuosina 1900, 1925 ja 2009. Viimeisimpään suomennokseen on jälkisanat kirjoittanut Turun yliopiston dosentti Jukka Sarjala, joka on myös julkaissut Ingeliuksen elämäkerran.


title: Harmaa linna

text: Ingeliuksen teos on suomalainen vastine ajan suosituille goottilaisille kauhuromaaneille, joita julkaistiin erityisesti Englannissa. Suomessa oli Sakari Topelius kirjoittanut vastaavia kauhunovelleja jo 1840-luvulla, mutta "Harmaa linna" oli ensimmäinen suomalaisen kirjailijan kokonainen kauhuromaani. Se ilmestyi kahdeksan vuotta aikaisemmin kuin Topeliuksen huomattavasti tunnetumpi "Linnaisten kartanon viheriä kamari".


title: Harmaa linna

text: Kirjan innoittajana on toiminut Ulvilassa sijainneessa Koiviston kartanossa tapahtunut epäselvä kuolemantapaus. Maaliskuun 29. päivänä 1839 löydettiin kartanon silloisen omistajan Gustaf Jakob von Willebrandin 23-vuotias tytär Sofia Gustava roikkumasta hirttoköydessä. Tapauksessa oli hämäriä piirteitä, eikä ilmeisesti saatu täyttä varmuutta siitä, tekikö hän itsemurhan, hirtettiinkö hänet, vai laitettiinko Sofia Gustava köyteen roikkumaan vasta kuoleman jälkeen mahdollisen murhan peittämiseksi. Ingelius oli tuolloin 16-vuotias ja kuuli todennäköisesti useita kartanonomistajan tyttären kuolemaan liittyviä tarinoita. Hänen elämäkertansa kirjoittanut Jukka Sarjala pitää mahdollisena, että Ingelius olisi vieraillut myös tapahtumapaikalla, koska se sijaitsi hänen syntymäseuduillaan Satakunnassa.


title: Harmaa linna

text: "Harmaan linnan" tapahtumat sijoittuvat satakuntalaiseen Ristilän kartanoon, jonka esikuvana Ingelius käytti Koiviston kartanoa ja sen vuonna 1869 palanutta päärakennusta. Teoksen nimi viittaa kartanon kansanomaiseen nimitykseen, joka näkyy vielä nykyäänkin Porin Harmaalinnan kaupunginosan nimessä. Yksi kirjan päähenkilöistä on pahamaineiseen Ristilän kartanoon kotiopettajaksi saapuva nuori maisteri Harald Thalberg. "Harmaan linnan" tarina mukailee joiltakin osin Sofia Gustava Willebrandista kerrottuja tietoja.


title: Todd Graff

text: Todd Graff (s. 22. lokakuuta 1959 New York) on yhdysvaltalainen näyttelijä, käsikirjoittaja ja ohjaaja.


title: Jukka Sarjala (s. 1959)

text: Jukka Sarjala (s. 15. elokuuta 1959 Pori) on suomalainen kulttuurihistorioitsija, joka on tutkinut modernin ja varhaisen uuden ajan musiikin historiaa, sittemmin 1800-luvun kulttuurihistoriaa. Hän on työskennellyt Turun yliopistossa tutkimus- ja opetustehtävissä 1980-luvulta alkaen (muun muassa musiikkitieteen professorina 2008–2010), myös dosenttina vuodesta 1995. Filosofian tohtoriksi Sarjala väitteli vuonna 1994. Vierailevana tutkijana Sarjala on toiminut Uppsalan yliopistossa 1989 ja Herzog August Bibliothekissa Saksan liittotasavallassa 1997. Hän on myös Suomen Historiallisen Seuran tutkijajäsen vuodesta 1999.


title: Jukka Sarjala (s. 1959)

text: Tieteellisten artikkeliensa ja katsaustensa ohella hän on julkaissut muun muassa kirjailija ja säveltäjä Axel Gabriel Ingeliuksen elämäkerran "Poeettinen elämä", sekä varhaista suomalaista kauhukirjallisuutta käsittelevän teoksen "Salonkien aaveet". Lisäksi Sarjala on kirjoittanut jälkisanat Ingeliuksen "Harmaa linna" -romaanin uuteen suomennokseen, joka ilmestyi 2009.


title: 2-aminotiatsoli

text: 2-aminotiatsoli (CHSN) on heterosyklinen yhdiste ja tiatsolin johdannainen. Yhdistettä käytetään orgaanisissa synteeseissä valmistettaessa väriaineita ja lääkkeitä.


title: 2-aminotiatsoli

text: 2-aminotiatsoli on huoneenlämpötilassa ulkomuodoltaan valkoinen kiteinen aine. Yhdiste liukenee kohtalaisesti kuumaan veteen ja heikommin viileämpään. Etanoliin tai dietyylieetteriin se liukenee vain hieman. Laimeat hapot liuottavat 2-aminotiatsolin. 2-aminotiatsolin liuokset ovat lievästi happamia ja sen pK-arvo on 5,28. Se on kuitenkin emäksisempi kuin tiatsoli. 2-aminotiatsoli reagoi monien muiden aromaattisten yhdisteiden tavoin muun muassa kondensoituen karbonyyliyhdisteiden kanssa, elektrofiilisellä aromaattisella substituutiolla ja diatsotiointireaktioilla.


title: 2-aminotiatsoli

text: 2-aminotiatsolia voidaan valmistaa kondensoimalla tioureaa α-kloorikarbonyyliyhdisteen kuten klooriasetaldehydin kanssa. Toinen tapa valmistaa yhdistettä on kloorata vinyyliasetaattia sulfuryylikloridin avulla ja muodostunut välituote reagoi tiourean kanssa 2-aminotiatsoliksi.


title: 2-aminotiatsoli

text: 2-aminotiatsolia käytetään eräiden lääkeaineiden kuten sulfatiatsolin valmistamiseen. Sitä käytetään myös valmistettaessa atsovärejä ja eräitä muita väriaineita.


title: Seututie 431

text: Seututie 431 on Leivonmäeltä Otavaan kulkeva maantie. Se alkaa Valtatie 4:n varresta Leivonmäentienä, muuttuu Poikkitieksi, Hirvensalmentieksi, Joutsantieksi, Otavantieksi ja lopulta Hirvensalmentieksi jälleen. Hirvensalmen ja Joutsan välinen osuus valmistui vuonna 1878. Tie oli vielä alkuvuodesta 2015 useassa kohtaa huonokuntoinen, muun muassa Suonsalmelta länteen olevalla suolla tiehen oli muodostunut hidastetöyssyn kaltainen notkahdus joka aiheutti vaaraa liikenteelle. Heinäkuussa tietä kuitenkin peruskorjattiin, vain kuukausi tiellä sattuneen kuolonkolarin jälkeen.


title: Seututie 431

text: Tie toimii pääväylänä Hirvensalmen ja Mikkelin välillä ja yhdistää valtatiet 4 ja 5. Sitä liikennöi usea linja-autovuoro. Vuoden 1933 yleiskartasta näkyy, että tuolloin Mikkelin ja Jyväskylän välinen valtatie kulki nykyisen 431:n reittiä. Tämän reitin korvasi myöhemmin Valtatie 13.


title: Chelo Alonso

text: Chelo Alonso (oikealta nimeltään "Isabella García", 10. huhtikuuta 1933 Central Lugareño, Camagüey) on kuubalaissyntyinen tanssija ja elokuvanäyttelijä.


title: Chelo Alonso

text: Alonso esiintyi tanssijana kotimaassaan, kiertueilla Keski-Amerikassa ja Broadwaylla sekä Pariisin Folies Bergère -teatterissa. Sensuellin kauniista ja luonteeltaan räjähtävästä naisesta tuli 1950- ja 1960-lukujen vaihteessa yksi italialaisten peplum-elokuvien tähdistä. Hänen ensimmäinen elokuvansa oli "Nel segno di Roma" vuonna 1959. Alonso teki myös perinteisempiä seikkailuelokuvia ja kokeili vakavampia rooleja esimerkiksi Luigi Filippo D’Amicon elokuvassa "Quattro notti con Alba" (1962).


title: Chelo Alonso

text: 1960-luvun alussa Alonso meni naimisiin tuottaja Aldo Pomilian kanssa. Hän vetäytyi joksikin aikaa valkokankaalta, mutta jatkoi uraansa televisiossa. Myöhemmin hän näytteli sivuosia muutamissa spagettiwesterneissä kuten Sergio Leonen "Hyvät, pahat ja rumat" (1966). Miehensä kuoltua Alonso asettui Toscanaan, jossa hän on toiminut muun muassa hotellinpitäjänä ja ravintoloitsijana.


title: Giuseppe Addobbati

text: Giuseppe Addobbati (31. joulukuuta 1909 Makarska, Itävalta-Unkari – 4. tammikuuta 1986 Rooma) oli italialainen näyttelijä.


title: Giuseppe Addobbati

text: Addobbati asui pitkään Triestessä, jossa hän omistautui teatterille. Hänen ensimmäinen elokuvansa oli Giovacchino Forzanon ohjaama "Tredici uomini e un cannone" (1936). Addobbati esitti sivuosia vuoteen 1943 saakka noin kahdessakymmenessä elokuvassa. Hän jatkoi uraansa pitkän hiljaisuuden jälkeen vuonna 1951 käyttäen usein salanimiä "John Douglas" tai "John McDouglas". 1960-luvulla hän esiintyi lukuisissa peplum- ja muissa viihde-elokuvissa. Addobbati muistetaan ehkä parhaiten roolistaan Bernardo Bertoluccin elokuvassa "Fasisti" ("Il conformista", 1970).


title: John Douglas

text: John Douglas voi tarkoittaa ainakin seuraavia:


title: Enfarce

text:
Enfarce (tyyliteltynä ENFΔRCE) on suomalainen vuonna 2013 perustettu power metallia soittava yhtye. Enfarce yhdistelee musiikissaan supersankariaiheita ja sarjakuvamaisia
elementtejä pilke silmäkulmassa.


title: Enfarce

text: Enfarcen ensimmäinen levy Superhero Diaries - Part I, julkaistiin 30. huhtikuuta 2014. Albumi on konseptialbumi ja nimensä mukaan, albumi kertoo ulkoavaruudesta Maahan matkustaneesta supersankarista. Yhtye on ilmoittanut albumin saavan jatkoa vuonna 2015 ilmestyvän Superhero Diaries - Part II muodossa.


title: Enfarce

text: Ensimmäinen single Superhero Diaries - Part II -albumilta julkaistiin 3.3.2015, singlekappale on nimeltään "Song of the stars" ja se on kirjoitettu William Cullen Bryantin saman nimisen runon pohjalta.


title: Enfarce

text: Yhtyeen jäsenistö koostuu pitkän linjan muusikoista, jotka ovat vaikuttaneet mm. SauruXet-, Hevisaurus-, Firenote-, Force Majeure-, Androids-, Monsterbore-, Agenes- ja Mannerheim-yhtyeissä.


title: Enfarce

text: Esikoislevyllä vierailevat seuraavat muusikot: Matias Kupiainen (Stratovarius), Mika Tyyskä (Mr. Fastfinger) sekä Francesco Fareri.


title: Renato Rossini

text: Renato Rossini (10. tammikuuta 1941 Rooma) on italialainen elokuvanäyttelijä.


title: Renato Rossini

text: Rossini aloitti elokuvauransa 1960-luvun alun peplum-elokuvissa. Myöhemmin hän näytteli sivuosia lukuisissa seikkailu-, giallo- ja rikoselokuvissa käyttäen usein taiteilijanimiä "Howard Ross" tai "Red Ross". Rossinin elokuvista ehkä merkittävin on Flavio Mogherinin ohjaama "La ragazza dal pigiama giallo" (1977). Hän on esiintynyt myös fotonoveloissa ja televisiosarjoissa.


title: Superhero Diaries – Part I

text: Superhero Diaries – Part I on power metal-yhtye Enfarcen ensimmäinen albumi. Se julkaistiin 30. huhtikuuta 2014.


title: Superhero Diaries – Part I

text: Levy on konseptilevy, joka kertoo tarinaa Steel Enforcer -nimisestä supersankarista. Sankari päätyy Maahan, jossa hän paiskii töitä pahuuden poistamiseksi ja tämän tehtyään ajautuu työttömyyden kurimukseen ja seurauksiin.


title: Superhero Diaries – Part I

text: Albumin ensimmäinen single ”I’m a Hero” julkaistiin 22. helmikuuta 2014. Albumi sisältää cover-version Bonnie Tylerin hitistä "Holding Out for a Hero".


title: Roger Schmidt

text: Roger Schmidt (s. 13. maaliskuuta 1967 Kierspe) on saksalainen jalkapallovalmentaja ja entinen keskikenttäpelaaja. Kesäkuusta 2017 lähtien hän on toiminut kiinalaisen Beijing Guoanin päävalmentajana.


title: Roger Schmidt

text: Schmidt opiskeli ylioppilaaksi valmistumisensa jälkeen työkalumekaanikoksi. Jalkapallouransa hän oli aloittanut Kiersper SC:n juniorina ja pelasi 1980-luvulla pienissä saksalaisseuroissa. Myöhemmin hän opiskeli muovitekniikkaa Paderbornn yliopistossa ja pelasi mm. SC Verlissä ja SC Paderbornissa. Hän pelasi koko uransa Saksan alasarjoissa ja lopetti aktiiviuransa Delbrückerissä vuonna 2005.


title: Roger Schmidt

text: Schmidt aloitti valmennusuransa kaudella 2004/05 Delbrücker SC:n pelaajavalmentajana. Hän valmensi seuran Oberligaan ja kaudella 2006/07 seura pääsi pelaamaan myös Saksan cupia, mutta putosi ensimmäisellä kierroksella SC Freiburgille. Kesällä 2007 hän siirtyi Oberligassa pelanneen Preußen Münsterin päävalmentajaksi. Schmidtin johdolla Münster pelasi Saksan Regionalligasa ja selvisi myös mukaan Saksan cupin otteluihin vuosien tauon jälkeen. Kaudella 2008/09 seura taisteli noususta 3. Ligaan, mutta jäi lopulta neljänneksi. Hyvistä tuloksista huolimatta Münster erotti Schmidtin maaliskuussa 2010.


title: Roger Schmidt

text: Heinäkuussa 2011 Schmidt palasi valmennustehtäviin entisen seuransa SC Paderbornin päävalmentajana. Schmidtin alaisuudessa Paderborn pelasi loistavan kauden 2. Bundesliigassa ja sijoittui viidenneksi, mikä sivusi historian parasta sijoitusta. Kauden jälkeen Schmidtistä tuli yllättäen Itävallan Bundesliigassa pelaavan FC Red Bull Salzburgin päävalmentaja.


title: Roger Schmidt

text: Schmidtin debyyttikausi 2012/13 alkoi surkeasti, kun Red Bull putosi Mestarien liigasta jo toisella karsintakierroksella häviten luxemburgilaiselle F91 Dudelangelle. Yllättävän putoamisen jälkeen Schmidt uudisti joukkuetta radikaalisti ja seura hankki riveihinsä nuoria pelaajia kuten Valon Berishan ja Kevin Kampln. Uudistuneen Red Bullin kausi päättyi liigassa hopeasijalle ja mestaruus karkasi FK Austria Wienille viiden pisteen erolla. Kaudella 2013/14 Red Bull dominoi Bundesliigaa suvereenisti ja varmisti seurahistorian kahdeksannen mestaruuden historiallisen aikaisin, kahdeksan kierrosta ennen liigan päättymistä.


title: Roger Schmidt

text: Huhtikuun lopussa 2014 Schmidt ilmoitti jättävänsä Red Bullin kauden jälkeen ja siirtyvän kesällä Bayer 04 Leverkusenin päävalmentajaksi kaksivuotisella sopimuksella. Schmidtin johdolla Leverkusen pelasi Bundesliigan kärkipäässä, mutta jättipotti missään kilpailussa jäi ottamatta. Parhaimmillaan Leverkusen oli Bundesliigan kolmas kaudella 2015/16. Saksan cupissa seura putosi neljännesvälierissä kahdesti perättäin. Heikko kevätkausi 2016/17 pudotti Leverkusenin liigassa sijalle yhdeksän, mikä oli seuran johdolle liikaa. Schmidt sai potkut tehtävästään maaliskuun alussa 2017 Leverkusenin hävittyä Borussia Dortmundille murskaavasti 6–2.


title: Roger Schmidt

text: Kesäkuussa 2017 Schmidtistä tuli Kiinan Superliigassa pelaavan Beijing Guoanin päävalmentaja.


title: Ignoramus et ignorabimus

text: Ignoramus et ignorabimus on latinankielinen lause, joka tarkoittaa: "Emme tiedä emmekä tule tietämään." Lause ilmaisi erään 1800-luvulla esitetyn käsityksen tieteellisen tiedon rajoista, ja sen esitti saksalainen fysiologi Emil du Bois-Reymond teoksessaan "Über die Grenzen des Naturerkennens" vuonna 1872.


title: Ignoramus et ignorabimus

text: Matemaatikko David Hilbert ilmaisi vastaväitteensä 8. syyskuuta 1930 kuuluisassa puheessaan Saksan tiedemisten ja lääkärien yhdistykselle Königsbergissä seuraavasti:


title: Ignoramus et ignorabimus

text: Meidän ei pidä uskoa niistä, jotka tänään filosofisin perustein ja päättäväisin äänin ennustavat kulttuurin luhistumista ja hyväksyvät käsityksen "ignorabimus". Sillä ei ole olemassa mitään "ingorabimusta", eikä käsitykseni mukaan mitään sellaista luonnontieteessä. Vastauksena typerälle "ingorabimukselle" iskulauseemme olkoon: "Wir müssen wiseen — wir werden wissen!"' ('Meidän tulee tietää — me saamme tietää!')


title: Ignoramus et ignorabimus

text: Jo vuonna 1900 hän oli sanonut matemaatikkojen kansainvälisessä kongressissa Pariisissa: ”Matematiikassa ei ole mitään "ignorabimusta".”


title: Ignoramus et ignorabimus

text:
Hilbert työskenteli muiden formalistien kanssa 1900-luvun alussa luodakseen matematiikalle tukevan perustan. Kuitenkin vuonna 1931 Gödelin epätäydellisyysteoreema osoitti, että mikään äärellinen aksioomajärjestelmä, joka on tarpeeksi monimutkainen voidakseen esittää tavanomaista aritmetiikkaa, ei voi koskaan saavuttaa Hilbertin ohjelman tarkoitusperää. Täten se osoitti monet Hilbertin tavoitteet mahdottomiksi ja täsmensi useimpien aksiomaattisten systeemien rajat.
Emil du Bois-Reymond käytti ilmaisua "ignoramus et ignorabimus" Preussin tiedeakatemiassa vuonna 1880 pitämässään puheessa, joka käsitteli seitsemää suurta "maailman arvoitusta".


title: Ignoramus et ignorabimus

text:
Hän luettelo seitsemän ”maailman arvoitusta”, joista kolmesta hän julisti, ettei tiede eikä filosofia voisi niitä koskaan ratkaista, koska ne ovat transkendenttisia. Arvoituksista seuraavia hän piti transkendenttisina, ja arvio "ignoramus et ignorabimus" koski nimenomaan niitä:
”1. Aineen ja voiman perimmäinen luonne,
2. liikkeen alkuperä...
5. yksinkertaisten aistimusten alkuperä, täysin transkendenttinen kysymys.”


title: Ignoramus et ignorabimus

text: Sosiologi Wolf Lepenies käsitteli "ignorabimus"-väitettä näkökannalta, joka poikkeaa siitä, mitä Bois-Reymond tarkoiti esittäessään väitteitä tieteen rajoista:


title: Ignoramus et ignorabimus

text: Tämä liittyi keskusteluun Friedrich Woltersista, yhdestä George-Kreis -kirjallisuuspiirin jäsenestä. Lepenies väitti, että Wolters ymmärsi väärin tieteen mahdollisuuksista koskevan pessimismin asteen, mutta ymmärsi hyvin sen johtopäätöksen, että tiedemiehet itse voivat osoittaa itsekriikkiä.


title: Mario Costa

text: Mario Costa (1. kesäkuuta 1908 Rooma – 22. lokakuuta 1995 Rooma) oli italialainen elokuvaohjaaja.


title: Mario Costa

text: Costan elokuvaura alkoi 1930-luvulla Luce-instituutin leikkajana. Hän työskenteli jälkiäänityksen ohjaajana, tuotantopäällikkönä ja käsikirjoittajana ja ohjasi ensimmäisen lyhytelokuvansa vuonna 1938. Hänen ensimmäinen pitkä näytelmäelokuvansa oli "La sua strada" vuonna 1946. Myöhemmin Costa ohjasi oopperaelokuvia, neorealistissävyisiä melodraamoja ja komedioita sekä 1960-luvun vaihteesta lähtien seikkailu- ja peplum-elokuvia. Hänen viimeinen elokuvansa oli spagettiwestern "Salaliitto" ("La belva") vuonna 1970.


title: Coca-Cola Life

text: Coca-Cola Life on The Coca-Cola Companyn tuote, joka julkaistiin Argentiinassa ja Chilessä vuonna 2013. Juoma kehitettiin erään Argentiinassa ja Chilessä tehdyn viiden vuoden tutkimuksen pohjalta.


title: Coca-Cola Life

text: Coca-Cola Life on Coca-Cola-tuoteperheen ainoa tuote, jonka makeutusaineina on käytetty sokeria ja steviaa, jonka turvallisuusraja on kymmenesosa siitä mitä aspartaamin.Juoma tuli Eurooppaan vuonna 2014.


title: Coca-Cola Life

text: Coca-Cola Life on vähäkalorinen versio Coca-Colasta 36 kcal/200 ml -arvoilla, joka on 60 prosenttia vähemmän kuin alkuperäisessä versiossa. Juomaa markkinoidaan Argentiinassa ja Chilessä Diet Coken ja Coca-Cola Zeron rinnalla.


title: Coca-Cola Life

text: Cola-Cola Life lisättiin Viking Linen juomavalikoimaan kesällä 2015.


title: Luettelo 14. dalai lama Tenzin Gyatson ulkomaan matkoista Intian ulkopuolelle

text: Tämä on luettelo Tenzin Gyatson, 14. dalai laman virallisista vierailuista Intian ulkopuolelle vuoden 1959 jälkeen. Luettelossa ei ole yksityisiä vierailuita.


title: Suomenmaa (kirjasarja)

text: Suomenmaa viittaa kahteen Suomen maantiedettä kuvaavaan kirjasarjaan.


title: Suomenmaa (kirjasarja)

text: Vuosien 1919 ja 1931 välisenä aikana julkaistiin "Suomenmaa"-niminen kirjasarja, joka koostui kymmenestä osasta. Suomi esitellään teoksessa lääneittäin ja kunnittain. Ensimmäisenä ilmestyi Uudenmaan lääniä kuvaava osa. Oulun läänin tiedot oli jaettu kahteen niteeseen ja nämä ilmestyivät kirjasarjan viimeisinä osina.


title: Suomenmaa (kirjasarja)

text: Kirjasarjan toimittajina olivat maantieteilijä J. E. Rosberg, historiantutkija Kustavi Grotenfelt, maantieteilijä Kaarlo Hildén sekä geologi ja maantieteilijä Erkki Mikkola.Vuosien 1967 ja 1978 välisenä aikana WSOY kustansi seitsenosaisen maantieteellisen hakuteossarjan "Suomenmaa".


title: Suomenmaa (kirjasarja)

text: Kirjasarja esittelee Suomen silloiset kunnat ja eräitä juuri kuntaliitoksissa hävinneitä kuntia aakkosjärjestyksessä maantieteilijöiden kirjoittamina artikkeleina. Kirja sisältää käsiteltyjen kuntien pienet yleissilmäyskartat ja valokuvia. Kunkin osan alussa on Suomen kuntakartta, johon on merkitty kaikkien silloisten Suomen kuntien nimet ja lopussa kartta, johon on merkitty vain kyseisessä osassa esiteltävien kuntien nimet.


title: Suomenmaa (kirjasarja)

text: Kirjasarjan toimittajina olivat Hannu Tarmio, Pentti Papunen, Kalevi Korpela ja Marketta Heinonen.


title: Ihmisiä elämän pohjalla

text: Ihmisiä elämän pohjalla on suomalainen televisionäytelmä vuodelta 1967. Se on sovitus Maksim Gorkin näytelmästä "Pohjalla", ja sen ohjasi Mikko Niskanen Yleisradion radio- ja televisiokorkeakoulukurssin yhteydessä. Tarina kertoo yömajan köyhistä asukeista.


title: Ihmisiä elämän pohjalla

text: Mustavalkoinen televisionäytelmä ensiesitettiin Yle TV2 -kanavalla 14.1.1967. Yle Teema esitti sitä uusintana tammikuussa 2009.


title: Uwe Voigt

text: Uwe Voigt (s. 1. huhtikuuta 1965) on saksalainen filosofian professori, erityisesti J. A. Comeniuksen ajattelun tuntija. Hän opiskeli Bayerischen Begabtenförderungin ja Studienstiftung des deutschen Volkesin stipendeillä filosofiaa, psykologiaa ja katolista teologiaa Bambergin yliopistossa (1985–1992) sekä Innsbruckin yliopistossa (1988/1989). Vuonna 1996 hän väitteli tohtoriksi. Lokakuusta 2013 hän on ollut Deutsche Comenius-Gesellschaft-seuran puheenjohtaja. Vuodesta 2011 Uwe Voigt on toiminut filosofian professorina Augburgin yliopiston filosofis-yhteiskunnallisessa tiedekunnassa. Voigtin professorin viran painopistealueina ovat analyyttinen filosofia ja tieteen teoria. Voigt on naimisissa, ja hänellä on yksi tytär.


title: Juho Hurskainen

text: Juho Hurskainen on suomalainen muusikko. Hurskaisen pääinstrumentti on tenorisaksofoni, jota hän soittaa muun muassa Esa Pulliaisen johtamassa Agents-yhtyeessä ja Whistle Bait -orkesterissa, jonka solistina on toinen Agents-kollegansa Vesa Haaja. Lisäksi Hurskainen on mukana Hustle Fuzz ja Vesa Snygg sekä Satelliitti-yhtyeessä.


title: Juho Hurskainen

text: Juho Hurskainen on kotoisin Imatralta, mutta asuu nykyään Helsingissä.


title: Mello Yello

text: Mello Yello on hyvin kofeiinipitoinen sitruunanmakuinen virvoitusjuoma, jota valmistaa sekä jakelee The Coca-Cola Company. Juoma esiteltiin 1. maaliskuuta 1979 haastamaan Pepsin Mountain Dew.


title: Mello Yello

text: Mello Yello vedettiin pois Australiassa pois markkinoilta 1990-luvun alussa, koska se korvattiin samannäköisellä, mutta kofeiinittomalla Liftillä. Pohjois-Amerikassa "Mello Yellosta" on ollut kolmea eri makuvaihtoehtoa. Mello Yello Cherry kehitettiin haastamaan Mountain Dew Code Red. Kaksi muuta vaihtoehtoa olivat Mello Yello Afterglow (persikanmakuinen) ja Mello Yello Melon. Kaikki kolme olivat saatavilla vain rajoitetun ajan.


title: Mello Yello

text: Alkuvuodesta 2010 Coca-Cola esitteli kuvia uudesta pakkauksesta, joka muistuttaa vuoden 1979 pakkausta. Tämän uudistuksen yhteydessä tuotteen markkinointialuetta laajennettiin Yhdysvalloissa alueille, joissa sitä ei oltu myyty vuosiin kuten Koillis- ja Länsi-Yhdysvalloissa. Vuonna 2011 Mello Yello korvasi Vaultin Coca-Cola Freestyle-koneissa.


title: Alejandro Faurlín

text: Alejandro Faurlín (s. 8. syyskuuta 1986) on argentiinalainen jalkapalloilija, joka edustaa Englannin Mestaruussarjassa pelaavaa Queens Park Rangersia. Pelipaikaltaan hän on keskikenttäpelaaja.


title: Alejandro Faurlín

text: Kotikaupunkinsa Rosario Centralissa uransa aloittanut Faurlín siirtyi Eurooppaan muutaman muun argentiinalaisseuran kautta vuonna 2008, jolloin hän pelasi portugalilaisjoukkue CS Marítimon kakkosjoukkueessa. Vuonna 2008 hän siirtyi takaisin kotimaahansa, jossa hän pelasi vain vuoden ennen kuin Queens Park Rangers osti hänet. Rangersin riveissä hän pelasi kaksi kautta Valioliigaa vuodesta 2011 vuoteen 2012. Tammikuussa 2013 hän siirtyi lainalle Serie A:n US Palermoon. Palermo putosi Serie B:hen ja Faurlín palasi takaisin Lontooseen.


title: Alejandro Faurlín

text: Faurlín valittiin edustamaan Argentiinaa vuoden 2003 alle 17-vuotiaiden MM-kisoihin Suomeen.


title: Maku (televisionäytelmä)

text: Maku on suomalainen televisionäytelmä vuodelta 1967. Se perustuu Roald Dahlin samannimiseen novelliin, joka kertoo viininmaisteluillasta. Näytelmän ohjasi Pauli Virtanen.


title: Maku (televisionäytelmä)

text: Mustavalkoinen televisionäytelmä ensiesitettiin Mainos-TV:n Teatterituokio-ohjelmapaikalla helmikuussa 1967.


title: Yhdysnimi

text: Yhdysnimi on kielitieteessä erisnimi, jossa on vähintään kaksi nimenosaa.


title: Yhdysnimi

text: Paikannimet ovat usein yhdysnimiä. Suuri osa niistä kirjoitetaan yhteen, esimerkiksi "Korkeasaari" ja "Alajärvi". Osa nimistä kirjoitetaan yhdysmerkillä kuten "Etelä-Suomi".


title: Yhdysnimi

text: Nykyään tällaisissa paikannimissä lähes aina kumpikin osa kirjoitetaan isolla alkukirjaimella. Aikaisemmin rajoiltaan epätarkkoja alueita tarkoittavissa yhdysnimissä alkuosa usein kirjoitettiin pienellä alkukirjaimella. Oli myös mahdollista, että yhdysnimellä, jonka alkuosa alkoi pienellä alkukirjaimella, oli eri merkitys kuin yhdysnimellä, joka erosi viimeksi mainitusta vain siinä, että alkuosakin alkoi isolla. Esimerkiksi "Keski-Suomi" tarkoitti pelkkää maakuntaa nimeltä Keski-Suomi mutta "keski-Suomi" laajempaa aluetta.


title: Yhdysnimi

text: Yhdysnimi on Suomessa etunimi, joka on muodostettu kahdesta etunimestä yleensä yhdistämällä ne yhdysmerkillä. Tällöin molemmat yhdysnimeen sisältyvät nimet kirjoitetaan isolla alkukirjaimella. On myös yhdysmerkittömiä yhdysnimiä. Yhdysmerkillistä tapaa pidetään parempana. Toisaalta osa yhdysmerkittömistä yhdysnimistä on vakiintunut uusiksi itsenäisiksi nimiksi.


title: Yhdysnimi

text:
Suomessa yhdysnimi katsotaan aina yhdeksi nimeksi. Suomen etunimistä harvinaisen suuri osa on yhdysnimiä. Naisten etunimistä on vähintään 40 prosenttia yhdysnimiä ja miesten etunimistä hieman vähemmän. Suomessa yhdysnimiä annettiin tytöille varsinkin 1900-luvun puolenvälin tienoilla, pojille varsinkin 1960-1980-luvulla. Sekä tyttöjen että poikien osalta yhdysnimimuoti meni ohi noin 20–30 vuodessa. Suomen yleisin yhdysnimi on Anna-Liisa, ja Suomen yleisin miehen yhdysnimi on Veli-Matti.
Kukka-Maaria on ainoa Suomen nimipäiväkalenterissa oleva yhdysnimi. Kukka-Maarian nimipäivä on 2. heinäkuuta.


title: Mies elää

text: Mies elää on suomalainen televisionäytelmä vuodelta 1968. Se perustuu James O’Toolen näytelmään "Man Alive", jonka on suomentanut Juhani Jaskari. Televisiosovituksen ohjasi Ere Kokkonen.


title: Mies elää

text: Mustavalkoinen komedia kertoo satiirin keinon kuvitteellisesta Tieteellisen tuotannon virastosta, jonka byrokratian viidakossa ihmiset yrittävät selviytyä. Se ensiesitettiin helmikuussa 1968.


title: Coca-Cola Freestyle

text: Coca-Cola Freestyle on kosketusnäytöllä varustettu virvoitusjuomakone, jonka The Coca-Cola Company esitteli vuonna 2009. Laite sisältää yli 125 erilaista Coca-Colan valmistamaa virvoitusjuomaa. Koneen avulla käyttäjät voivat valita seoksen makuja Coca-Cola merkkituotteista, jotka on erikseen annosteltu. Koneita sijaitsee nykyään suurilla Coca-Colan yhteistyökumppaneilla ja vähittäiskaupoissa osana asteittaista ja jatkuvaa käyttöä. Koneet ovat aiheuttaneet valituksia joidenkin kuluttajien kohdalla, johtuen laajoista valikoimista, jotka aiheuttavat asiakkaille vaikeuksia päättää oman juoman valitsemisen ja tämän myötä pitkän jonotusajan.


title: Truth Serum

text: Truth Serum on ruotsalaisen laulaja-lauluntekijä Tove Lon ensimmäinen EP-levy. EP julkaistiin 3. maaliskuuta 2014.


title: Truth Serum

text: Levy on Tove Lon mukaan rakkaustarina alusta loppuun. Tove Lo kertoo myöntävänsä levyllä epäkohtansa ja virheensä. Artisti kertoo, että entinen seurustelukumppani tietää levyn liittyvän häneen, eikä ottanut sitä pahalla.


title: Truth Serum

text: Albumi sisältää singlet Out of Mind ja Habits. Lisäksi levyllä on Hippie Sabotagen remix-versio jälkimmäisestä singlestä. Levyn kappaleet ovat sanoituksiltaan synkkiä, mutta suurimmaksi osaksi menevää, tanssittavaa poppia.


title: Truth Serum

text: Levy on saanut NME:n arvostelussa 6/10. Soundi arvosteli levyn neljällä tähdellä viidestä.


title: Truth Serum

text: Levy on sijoittunut Ruotsin albumilistan 25. sijalle.


title: Brunt-Väisälä-taajuus

text: Ilmakehän dynamiikassa, meritieteissä ja geofysiikassa Brunt–Väisälä-taajuus on se taajuus, jolla pystysuunnassa poikkeutettu fluidi (neste tai kaasu) pyrkii stabiilissa ympäristössä värähtelemään. Taajuus on nimetty sen toisistaan riippumatta johtaneiden meteorologien, walesilaisen David Bruntin ja suomalaisen Vilho Väisälän mukaan.


title: Brunt-Väisälä-taajuus

text: On osoitettavissa, että poikkeutettaessa osaa fluidista korkeussuunnassa ympäristöönsä nähden, muuttuu sen ja ympäristön välinen noste kaavan


title: Brunt-Väisälä-taajuus

text: mukaisesti, missä formula_2 on poikkeutuksen suuruus, formula_3 tiheys alkutilanteessa ja formula_4 paikallisesti vallitseva painovoimakiihtyvyys. Tästä on edelleen toisen asteen differentiaaliyhtälö ratkaisemalla johdettavissa korkeuden muutokseksi


title: Brunt-Väisälä-taajuus

text: missä Brunt–Väisälä-taajuus "N" on


title: Brunt-Väisälä-taajuus

text: Jos formula_7 on negatiivinen, on z':lla oskilloiva ratkaisu, ja N on tällöin oskilloinnin kulmataajuus. Jos taas formula_7 on positiivinen, menee juurrettava negatiiviseksi, eikä yhtälöllä ole reaalista ratkaisua, so. ratkaisu ei oskilloi, vaan kasvaa rajatta (=labiili ympäristö).


title: Brunt-Väisälä-taajuus

text: Kun ilmapakettia nostetaan stabiileissa olosuhteissa Ilmakehän rajakerroksessa, jäähtyy se adiabaattisesti ympäristöään kylmemmäksi. Negatiivinen noste vetää pakettia alemmaksi, ja inertian vuoksi se päätyy lähtötasoaan alemmaksi. Alaspäin liikkuessaan paketti lämpenee adiabaattisesti, ja alkaa nosteen vuoksi kohota. Kohoaminen jatkuu jälleen inertian vuoksi lähtötasoa ylemmäksi. Lopputuloksena paketti oskilloi molemmin puolin lähtötasoaan yhtälön


title: Brunt-Väisälä-taajuus

text: mukaisesti, missä formula_10 on potentiaalilämpötila, formula_4 paikallinen painovoimakiihtyvyys ja formula_12 korkeus. N ilmaisee värähtelyn taajuuden, ja sen yksikkö on rad/s. Jos potentiaalilämpötila laskee korkeuden kasvaessa, saa juurrettava negatiivisen arvon. Oskillointia ei tällöin ole, vaan ilmakehän tilanne on labiili, ja ilmapaketti jatkaa alkusysäyksensä suuntaan. Jos tilanne on neutraali, ei potentiaalilämpö muutu korkeuden funktiona, ja N=0.


title: Brunt-Väisälä-taajuus

text: Esimerkiksi vuoren yli puhaltava tuuli voi stabiileissa olosuhteissa muodostaa jättöpuolelle vuoristoaaltoja, jotka oskilloivat Brunt–Väisälä-taajuudella.


title: Brunt-Väisälä-taajuus

text: Lähellä jäätymispistettä veden tiheyden ja lämpötilan epälineaarinen muutos sekä meriveden suolaisuus voivat saada aikaan pystysuuntaisen kiertoliikkeen fluidissa yhtälön


title: Brunt-Väisälä-taajuus

text: mukaisesti, missä potentiaalitiheys formula_14 on sekä suolaisuuden että lämpötilan funktio.


title: Fredrik Nylander

text: Fredrik Nylander (9. syyskuuta 1820 Oulu – 2. lokakuuta 1880 Contrexéville, Ranska) oli suomalainen lääkäri, valtiopäivämies ja kasvitieteilijä, joka sai professorin arvon.


title: Fredrik Nylander

text: Nylanderin vanhemmat olivat kauppias Anders Nylander ja Margareta Magdalena Fahlander. Helsingin yliopiston ensimmäinen kasvitieteen professori William Nylander (1822–1899) oli hänen veljensä, samoin luonnontieteilijä ja lääkäri Anders Edvin Nylander (1831–1890). Nylander valmistui filosofian kandidaatiksi 1840, opiskeli Tukholmassa ja Uppsalassa 1840–1842 ja teki 1834–1844 kasvitieteellisiä retkiä Karjalaan ja Kuolaan. Vuonna 1843 Nylanderista tuli Helsingin yliopiston dosentti hänen julkaistuaan teoksen "Specilegium plantarum fennicarum, centuria I", jota pidettiin arvokkaimpana Suomen kasvistoa koskeneena tutkimuksena Pietari Kalmin aikojen jälkeen. Nylander tuli seuraavana vuonna filosofian lisensiaatiksi (tohtoriksi), väitöskirjanaan mainitun tutkimuksen toinen osa. Tutkimuksen kolmas osa julkaistiin 1846. Nylander toimi 1844–1846 apulaisena Pietarin kasvitieteellisessä puutarhassa. Jo sitä ennen eli 1843 hän oli valmistunut myös lääketieteen kandidaatiksi. Lääkärinä hän toimi Oulussa 1846–1850, ja 1853 hänestä tuli lääketieteen lisensiaatti ja Oulun kaupunginlääkäri. Samana vuonna Nylander julkaisi teoksen "Eriophori monographia", valtiopäiville 1872 hänet valittiin Oulun edustajana. Nylander sai professorin arvon 1873.


title: Fredrik Nylander

text: Nylanderin puoliso vuodesta 1853 oli Ida Babette Hummel (k. 1900).


title: Microsoft Mobile

text: Microsoft Mobile Oy on Microsoftin omistama matkapuhelinvalmistaja. Yhtiö aloitti toimintansa 25. huhtikuuta 2014, kun Nokian Devices & Services -yksikkö siirtyi Microsoftin omistukseen.


title: Microsoft Mobile

text: Microsoft osti Nokian matkapuhelinliiketoiminnan 7,9 miljardilla dollarilla eli 5,44 miljardilla eurolla.


title: Microsoft Mobile

text: Microsoftille siirtyi 25 000 entistä Nokian työntekijää. Heinäkuussa 2014 Microsoft ilmoitti vähentävänsä 12 500 Nokia-kaupasta Microsoft Devices Groupille siirtynyttä työntekijää. Tuolloin lakkautettiin Oulussa sijainnut tutkimus- ja kehitysyksikkö.


title: Microsoft Mobile

text: Vuonna 2014 Microsoft ilmoitti lopettavansa Asha- ja Nokia X -mallistot.


title: Microsoft Mobile

text: Vuonna 2015 Microsoft kertoi myyvänsä MixRadio-palvelun japanilaiselle Linelle. Microsoft keskittyy jatkossa Xbox-musiikkipalvelun kehittämiseen.


title: Microsoft Mobile

text:
Heinäkuussa 2015 Microsoft ilmoitti vähentävänsä enintään 7 800 työntekijää pääasiassa puhelinliiketoiminnasta. Suomessa yhtiöllä oli tuolloin enää 3200 työntekijää, joista irtisanotaan enintään 2 300. Salossa sijaitsevan tuotekehitysyksikön sulkemisesta ilmoitettiin, joten Microsoftin tuotekehitystoiminta Suomessa keskittyy Tampereelle ja Espooseen. Toukokuussa 2016 Microsoft ilmoitti lopettavansa älypuhelinliiketoimintansa.
Toukokuussa 2016 Microsoft ilmoitti myyvänsä peruspuhelinliiketoimintansa kiinalaiselle FIH Mobilelle 350 miljoonan dollarin kauppahinnalla. Myytäviin toimintoihin kuuluvat Nokia-nimellä tunnettujen peruspuhelinten suunnittelu, tuotanto ja myynti. Kauppa odotetaan saatavan päätökseen vuoden 2016 jälkipuoliskolla. Nokian puhelintuotemerkki siirtyy kaupan myötä suomalaiselle HMD Globalille, joka saa maailmanlaajuisen yksinoikeuden käyttää Nokian tavaramerkkiä matkapuhelinten ja tablettien valmistuksessa kymmenen vuoden ajan. Tuotemerkin omistaa verkkolaiteyhtiö Nokian lisenssiyksikkö Nokia Technologies.


title: Microsoft Mobile

text: Lokakuussa 2017 Microsoft kertoi ettei enää kehitä uusia ominaisuuksia tai laitteita Windows 10 Mobile -alustalle.


title: Paha kulkee

text: Paha kulkee on suomalainen televisionäytelmä vuodelta 1968. Se on Ritva Arvelon suomennos Jacques Audibertin näytelmästä "Le mal court" (1947), ja sen on ohjannut Ere Kokkonen.


title: Paha kulkee

text: Ludvig XV:n ajan Eurooppaan sijoittuva näytelmä ensiesitettiin Yle TV1:n Torstaiteatteri-ohjelmapaikalla 23. helmikuuta 1967.


title: Paha kulkee

text: Kuurinmaan prinsessa Alarica ja hänen imettäjänsä ovat ensi kertaa matkalla prinsessan tulevan puolison, Länsimaan kuninkaan Perfectuksen luo. Yöpyessään Saksin vaaliruhtinaan mailla prinsessa joutuu diplomaattisen juonittelun uhriksi ja saa yllätysvieraita, joiden kanssa hän oppii tietämään pahasta ja toteuttamaan sitä.


title: Puolimatkan krouvi

text: Puolimatkan krouvi on suomalainen televisionäytelmä vuodelta 1967. Ylen Televisioteatterin tuottama näytelmä pohjautuu Aleksis Kiven "Nummisuutarien" viidestä näytöksestä keskimmäiseen eli kolmanteen näytökseen, jonka ohjaaja Eino Salmelainen katsoi toimivan myös itsenäisenä teoksena. Näytelmän tv-ohjauksesta vastasi Matti Tapio.


title: S. S. Taula

text: Saima Sigrid Pohjonen, o. s. "Kaila", sukunimi aik. "Taube" (28. heinäkuuta 1903 Kaarlela – 12. marraskuuta 1968 Jyväskylä) oli suomalainen kirjailija ja kääntäjä. Hän julkaisi teoksiaan ja suomennoksiaan nimillä S. Taube, Saimi Taube, S. S. Taube ja S. S. Taula.


title: S. S. Taula

text: Saimi Pohjosen vanhemmat olivat rovasti Edvard Johansson (1859–1915) ja Märtha Carolina Anna Köhlin (1861–1915). Hänen veljiään olivat aktivistijohtaja Elmo Kaila (1888–1935), diplomaatti, tilastotieteilijä ja kirjailija Toivo T. Kaila (1884–1961) sekä jääkärieversti Auno Kaila (1898–1975). Hän oli naimisissa vuosina 1928–1939 Aarne Olavi Tauben (1902–1939) kanssa joka kaatui talvisodan aikana Kuhmossa ja uudelleen vuodesta 1955 alkaen Yrjö Veikko Pohjosen (1900–1977) kanssa.


title: S. S. Taula

text: Saima Pohjonen suomensi muun muassa useita englantilaisen kirjailijan P. G. Wodehousen romaaneja ja lisäksi Laura Ingalls Wilderin kirjan "Pieni talo preerialla".


title: S. S. Taula

text: Nimellä "S. S. Taula":


title: S. S. Taula

text:
Nimellä "S. Taube":
Nimellä "S. S. Taube":
Nimellä "Saimi Taube":
Nimellä "S. S. Taula":


title: Hilma (televisiosarja)

text: Hilma on Yleisradion tuottama televisiosarja, jota esitettiin vuosina 1967–1970. Se on jatkoa vuonna 1961 alkaneelle tv-sarjalle "Hilma ja Akseli", joka jouduttiin lopettamaan Akselia esittäneen Hemmo Airamon kuoltua. Alun perin "Hilma ja Akseli" oli radion kuunnelmasarja.


title: Hilma (televisiosarja)

text: "Hilma"-sarjassa nimiroolia, nyt leskeksi jäänyttä vanhaa naista esittää Senni Nieminen. Muita useammissa jaksoissa esiintyviä näyttelijöitä ovat Kaarina Vahtonen Elsana ja Emil Saarinen Frans Laineen roolissa. Sarjan jaksoista 11 ensimmäistä ohjasi Jarmo Nieminen. Loppujen seitsemän jakson ohjaajia ovat Matti Tapio, Kalervo Nissilä ja Pekka Koskinen. Sarja ja sen edeltäjät perustuvat turkulaisen Paavo Vihervän käsikirjoituksiin.


title: Jenna Fischer

text: Jenna Fischer () on yhdysvaltalainen näyttelijä, joka tunnetaan roolistaan "Konttori"-sarjassa. Fischer oli sarjasta ehdolla parhaan sivuosaroolin Emmy-palkinnon saajaksi.


title: Hilma ja Akseli

text: Hilma ja Akseli on suomalainen vuonna 1958 alkanut kuunnelmasarja ja sitten Mainos-TV:n tuottama televisiosarja, jota esitettiin vuosina 1961–1963. Molempien nimiosia esittävät turkulaismurteiset Senni Nieminen ja Hemmo Airamo, ja tekstit niihin on kirjoittanut Paavo Vihervä. Televisiosarjan ohjasi Ere Kokkonen.


title: Hilma ja Akseli

text: "Hilma ja Akseli" sai jatkoa vuonna 1967 tv-sarjasta "Hilma", jota esitettiin Yleisradion kakkoskanavalla Senni Niemisen kuolemaan 1970 saakka.


title: Birgit Selin

text: Birgit Selin, sukunimi aik. "Gauffin" (29. toukokuuta 1903 Viipuri – 25. joulukuuta 1977 Helsinki) oli suomalainen kääntäjä.


title: Aura ja tähdet

text: Aura ja tähdet on Yleisradion Televisioteatterin tuottama, vuonna 1967 ensiesitetty televisionäytelmä, jonka ohjasi Timo Bergholm. Se on Paavo Lehtosen suomennos irlantilaisen työläiskirjailija Seán O’Caseyn vuonna 1926 julkaistusta näytelmästä "The Plough and the Stars", jonka tapahtumat sijoittuvat Irlannin vapaussotaan muutamaa vuotta aiemmin.


title: Aura ja tähdet

text: Samaan näytelmään perustuu John Fordin vuoden 1936 elokuva "Vallankumouksen pyörteissä".


title: Aino Niinistö

text: Aino Ester Niinistö (4. maaliskuuta 1903 Sortavala – ?) oli suomalainen kansakoulunopettaja ja runoilija.


title: Aino Niinistö

text: Aino Niinistö kävi keskikoulun sekä 1928 Suistamon alakouluseminaarin ja 1945–1946 Heinolan opettajaseminaarin. Lisäksi hän opiskeli vuonna 1946 Jyväskylän Kasvatusopillisesta Korkeakoulussa.


title: Aino Niinistö

text: Niinistö toimi opettajana Halikossa 1929–1936, Loimaalla 1936–1947 sekä Lahdessa 1947–1967. Hän toimi myös lehtiavustajana.


title: Kuuslahden kaivos

text: Kuuslahden kaivos on Siilinjärvellä sijaitseva Yara Suomen (ent. Kemira GrowHow) apatiittikaivos, jonka tuotanto aloitettiin 1979. Koerikastus alkoi 1975.


title: Kahdeksikko (musikaali)

text: Kahdeksikko ("Åttan") on Benedict Zilliacuksen kirjoittama ja Erna Tauron säveltämä musikaali vanhan puutalon asukkaiden kapinasta purku-uhan alla. Se sai kantaesityksensä Helsingin Lilla Teaternissa 1964. Kirsti Jaantilan kääntämän suomenkielisen version ensi-ilta oli Tampereen Teatterissa 1965; tämän Heikki Värtsin ohjaaman version televisionauhoitus esitettiin Yle TV2 -kanavalla vuoden 1967 vappuaattona. Pirkko Mannola esiintyi musikaalin pääroolissa sekä ruotsiksi Lillanissa että suomeksi Tampereella.


title: Kahdeksikko (musikaali)

text: Yleisradion televisiotallenteessa Tampereen Teatterista esiintyvät seuraavat näyttelijät:


title: Andreas Johnson (jääkiekkoilija)

text: Carl Andreas Johnson (s. 21. marraskuuta 1994 Gävle, Ruotsi) on ruotsalainen jääkiekkoilija, joka pelaa NHL-joukkue Toronto Maple Leafsin organisaatiossa. Hän pelannee lähinnä AHL-joukkue Toronto Marliesissa. Johnson on pelipaikaltaan vasen laitahyökkääjä.


title: Andreas Johnson (jääkiekkoilija)

text: Johnsonin kasvattajaseura on HK Kings. Hän siirtyi juniorina sittemmin Frölunda HC:hen. Johnson oli kaudella 2009–2010 joukkueen U16-nuorten paras pistemies ja maalintekijä tehoilla 11+6=17. Hän voitti kauden päätteeksi ikäluokkansa Ruotsin-mestaruuden. Kaudella 2010–2011 Johnson oli J18 Allsvenskanissa ja pudotuspeleissä Frölundan J18-nuorten paras pistemies ja maalintekijä. Hän voitti kauden päätteeksi sekä J20- että J18-nuorten mestaruuden. Johnson voitti J20-nuorissa myös Junior European Trophyn mestaruuden. Kausi 2011–2012 päättyi J18 Allsvenskanin pronssiin.


title: Andreas Johnson (jääkiekkoilija)

text: Kaudella 2012–2013 Johnson sijoittui tehoilla 23+31=54 koko J20 SuperElitin pistepörssissä toiseksi edellään vain Rögle BK:n Oskar Norlöv. Hän debytoi kauden aikana myös Frölundan miesten joukkueessa, jossa Johnson pelasi Elitserienissä seitsemän runkosarja- ja viisi playoff-ottelua tehden yhden maalin. Hän pelasi Frölundassa myös yhden European Trophy -ottelun. Huhtikuussa 2013 Johnson teki kaksivuotisen jatkosopimuksen joukkueen kanssa.


title: Andreas Johnson (jääkiekkoilija)

text: Toronto Maple Leafs varasi Johnsonin seitsemännellä kierroksella 202. pelaajana . Kausi 2013–2014 oli hänen varsinainen tulokaskautensa SHL:ssä, jossa Johnson teki 44 runkosarjaottelussa tehot 15+9=24 sekä seitsemässä playoff-ottelussa yhden maalin. Hän oli runkosarjassa Frölundan kolmanneksi paras maalintekijä ja ET:ssä joukkueen paras maalintekijä viidellä osumallaan. Johnson valittiin kauden päätteeksi SHL:n vuoden tulokkaaksi. Kaudella 2014–2015 hän oli tehoilla 22+13=25 Frölundan paras maalintekijä ja kolmanneksi paras pistemies. Johnson sijoittui SHL:n maalipörssissä viidenneksi. Mestarien liigassa hän oli tehoilla 11+14=25 koko sarjan paras maalintekijä ja sijoittui pistepörssissä toiseksi edellään vain joukkuetoveri Mathis Olimb. Johnson voitti myös turnauksen tehotilaston lukemalla +12. Hän voitti CHL-hopeaa.


title: Andreas Johnson (jääkiekkoilija)

text: Kesäkuussa 2015 Johnson teki kolmivuotisen tulokassopimuksen Toronto Maple Leafsin kanssa, mutta hän pelasi kauden 2015–2016 kuitenkin vielä lainalla Frölundassa. Johnson oli tehoilla 19+25=44 joukkueen paras maalintekijä Joel Lundqvistin kanssa ja toiseksi paras pistemies Ryan Laschin jälkeen. Hän jakoi SHL:n pistepörssin viidennen sijan Växjö Lakersin Richard Gyngen ja Linköpings HC:n Andrew Gordonin kanssa. Johnson voitti kauden päätteeksi Ruotsin-mestaruuden. Hän voitti kauden aikana myös CHL:n mestaruuden. SHL-kauden jälkeen, huhtikuussa 2016 Johnson siirtyi loppukevääksi AHL-joukkue Toronto Marliesin vahvuuteen. Hän pelasi siellä kaksi playoff-ottelua.


title: Andreas Johnson (jääkiekkoilija)

text: Johnson pelasi alle 20-vuotiaiden MM-kilpailuissa vuonna 2014, jolloin hän voitti hopeaa. Ruotsin A-maajoukkueessa Johnson on pelannut viisi ottelua tehopistein 1+1=2. Hän teki A-maajoukkuedebyyttinsä Channel One Cupin 18. joulukuuta 2014 Prahassa pelatussa avausottelussa Tšekkiä vastaan, jolloin Johnson teki myös ensimmäisen A-maajoukkuemaalinsa.


title: Andreas Johnson (jääkiekkoilija)

text: Johnsonin isoveli Jonathan pelaa HockeyAllsvenskan-joukkue Tingsryds AIF:ssä ja hän on aiemmin esiintynyt myös Frölundan Elitserien/SHL-joukkueessa. Veljesten isä on Frölundan entinen kapteeni Jonas Johnson.


title: Rannikkotykistökoulu

text: Rannikkotykistökoulu, lyhenne RtK, oli Puolustusvoimiin kuulunut joukko-osasto ja sotilasopetuslaitos Helsingin Santahaminassa. Se vastasi rannikkotykistökoulutuksesta Suomessa.


title: Rannikkotykistökoulu

text: Koulu toimi vuodet 1969–1994, kunnes se yhdistettiin Merisotakouluun. Aikaisemmin rannikitykistökoulutus oli integroitunut meripuolustukseen aina 1930-luvulta lähtien. Niinisalon Tykistökoulussa rt-koulutusta annettiin vuosina 1963–1968.


title: Rannikkotykistökoulu

text: Koulun johtajana toimivat mm. everstiluutnantit Petteri Knuuttila ja Timo Sario. Oppilaitos jakautui esikuntaan, toimiupseeriosastoon, upseeriosastoon ja kurssiosastoon. Se oli rannikkotykistön tarkastajan alainen.


title: Rannikkotykistökoulu

text: Vuonna 1966 Tykistökoulu Niinisalon varuskunnassa päätettiin jakaa Kenttätykistökouluun ja Rannikkotykistökouluun. Vuonna 1969 syyskuun alussa aloittivat toimintansa itsenäisinä laitoksina Tykistökoulu Niinisalossa ja Rannikkotykistökoulu Santahaminassa.


title: Rannikkotykistökoulu

text: Oppilaitoksen perinteistä huolehtii mm. Suomenlahden Rannikkotykistökilta. Koulun historiaa kuvaa teos Ove Enqvist: Rtk. Rannikkotykistökoulu 1969–1994, ISBN:952-90-5426-2, [Helsinki]: Rannikkotykistökoulun perinnerengas.


title: Milla-Mari Pylkkänen

text: Milla-Mari Pylkkänen on suomalainen näyttelijä ja muusikko. Pylkkäsen ensimmäinen televisioroolityö oli vuodenvaihteessa 2013–2014 esitetyn "Kansan mies" -sarjan Essi Honkalan rooli. Syksyllä 2013 hän aloitti näyttelijäntyön koulutusohjelman opinnot Teatterikorkeakoulussa, jonne hän pääsi opiskelemaan neljännellä yrittämällään.


title: Milla-Mari Pylkkänen

text: Pylkkäsellä on levytyssopimus Johanna Kustannus-levy-yhtiön kanssa. Muusikkona hän käyttää taiteilijanimeä Milla Rumi. Johanna Kustannuksen taiteellisen johtajan Riku Mattilan kuultua Pylkkäsen tekemiä kappaleita Lahden kansanopiston esityksessä pyysi hän Pylkkästä lähettämään hänelle demoja tekemistään kappaleista. Pian Mattila tarjosikin hänelle levytyssopimusta.


title: Milla-Mari Pylkkänen

text: Pylkkänen julkaisi ensimmäisen singlenä ”Sitä mikä vaan” 23. elokuuta 2013 taiteilijanimellä Milla Rumi. Tammikuussa 2014 hän julkaisi singlen kappaleesta ”Luulaulu” sekä huhtikuussa 2014 kappaleesta ”Hei ihminen”.


title: Milla-Mari Pylkkänen

text: Anssi Växbyn tuottaman esikoisalbumin artisti julkaisi syksyllä 2014.


title: Happy Endings (televisiosarja)

text: Happy Endings on yhdysvaltalainen komediasarja, jonka on luonut David Caspe. Sarjasta tehtiin kolme tuotantokautta, joiden esittäminen alkoi ABC-kanavalla 13. huhtikuuta 2011 ja päättyi 3. toukokuuta 2013. Kesällä 2013 kerrottiin, ettei sarjalle tule enää jatkoa. Suomessa sarja alkoi marraskuussa 2014 Hero-kanavalla.


title: Happy Endings (televisiosarja)

text: Sarja kertoo ystäväporukasta, jotka joutuvat eri syistä välillä outoihinkin tilanteisiin. Ensimmäisessä jaksossa Alex (Elisha Cuthbert) jättää Daven (Zachary Knighton) alttarilla. Ystäväporukka luulee, että toivoa yhdessäoloon ei enää ole.


title: Happy Endings (televisiosarja)

text: "Happy Endings" alkoi Yhdysvalloissa lupaavasti saaden 7,2 miljoonaa katsojaa. Se on saanut kulttisarjan maineen, osin sen aliarvostetun statuksen vuoksi. Kanavaa on kritisoitu siitä, että ohjelmapaikka ei ollut hyvä eikä sarjaa mainostettu kunnolla. New York -lehden Vulture-blogissa kirjoitettiin, että sarjan lopettaminen oli televisiokauden 2012–2013 ”television huonoimpia päätöksiä”.


title: Jalkapallon maailmanmestaruuskilpailujen 2014 kokoonpanot

text: Tämä sivu esittelee vuoden 2014 MM-kilpailuiden osallistujajoukkueiden kokoonpanot. Kaikki turnauksessa mukana olevat joukkueet nimeävät 23 pelaajaa kokoonpanoonsa, joista kolme (3) ovat maalivahteja. Joukkueiden lopullinen kokoonpano pitää olla vahvistettuna viimeistään 2. kesäkuuta 2014. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäistä peliään.


text: Joukkueiden piti jo aikaisemmin 13. toukokuuta 2014 mennessä nimetä 30 pelaajan esilista.


text: Joukkueiden kapteenit on merkitty -merkillä.


text:
7. toukokuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.
31. toukokuuta 2014 nimetty 23 pelaajan lopullinen kokoonpano.
9. toukokuuta 2014 nimetty 23 pelaajan lopullinen kokoonpano.


text:
31. toukokuuta 2014 nimetty 23 pelaajan lopullinen kokoonpano.
3. kesäkuuta 2014 nimetty 23 pelaajan lopullinen kokoonpano.
1. kesäkuuta 2014 nimetty 23 pelaajan lopullinen kokoonpano.
31. toukokuuta 2014 nimetty 23 pelaajan lopullinen kokoonpano.


text:
12. toukokuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.
19. toukokuuta 2014 nimetty 23 pelaajan lopullinen kokoonpano.
1. kesäkuuta 2014 nimetty 23 pelaajan lopullinen kokoonpano.


text:
31. toukokuuta 2014 nimetty 23 pelaajan lopullinen kokoonpano.
12. toukokuuta 2014 nimetty 23 pelaajan lopullinen kokoonpano.
1. kesäkuuta 2014 nimetty 23 pelaajan lopullinen kokoonpano.
31. toukokuuta 2014 nimetty 23 pelaajan lopullinen kokoonpano.


text:
2. kesäkuuta 2014 nimetty 23 pelaajan lopullinen kokoonpano.
5. toukokuuta 2014 nimetty 23 pelaajan lopullinen kokoonpano.
13. toukokuuta 2014 nimetty 23 pelaajan lopullinen kokoonpano.
13. toukokuuta 2014 nimetty 23 pelaajan lopullinen kokoonpano.


text:
2. kesäkuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.
1. kesäkuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.


text:
1. kesäkuuta 2014 nimetty 23 pelaajan lopullinen kokoonpano.
19. toukokuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.
22. toukokuuta 2014 nimetty 23 pelaajan lopullinen kokoonpano.


text:
2. kesäkuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.
8. toukokuuta 2014 nimetty 23 pelaajan lopullinen kokoonpano.
2. kesäkuuta 2014 nimetty 23 pelaajan lopullinen kokoonpano.


title: E-4WD

text: E-4WD on Hitachin henkilöautoihin kehittämä ja osittain sähköisellä voimansiirrolla toteutettu nelivetojärjestelmä. Sitä ovat hyödyntäneet ainakin Nissan ja Mazda. Järjestelmä perustuu etuvetoisen auton perusratkaisuun, johon on lisätty ylimääräinen generaattori polttomoottorin yhteyteen ja mekaanisesti erillinen taakse sijoitettu vierasmagnetoidulta tasavirtamoottorilta hammaspyöräalennusvaihteen kautta voimansa saava takapyöräveto. Järjestelmän toimintaa ohjaa tietokone. Tämä avustava sähköinen voimansiirto on mitoitettu siten, että se ainoastaan auttaa ajoneuvon liikkeellelähtöä alle 30 km/h nopeuksissa ja kytkee takapyörävedon pois, kun rajanopeus on saavutettu. Takapyörävetoon on myös yhdistetty automaattinen luistonrajoitin.


title: Michele Angiolillo

text: Michele Angiolillo Lombardi (15. kesäkuuta 1871 Foggia, Italia – 20. elokuuta 1897 Bergara, Espanja) oli italialainen anarkisti, joka vuonna 1897 ampui Espanjan pääministerin Antonio Cánovas del Castillon. Murha oli kosto vuotta aikaisemmin tapahtuneista katalonialaisten anarkistien teloituksista.